Aginagan ospatuko den Gipuzkoako Eskola Txikien jaia antolatzen laguntzeko larunbatean bilera irekia – Usurbil Eginez\nAginagan ospatuko den Gipuzkoako Eskola Txikien jaia antolatzen laguntzeko larunbatean bilera irekia\n2019ko ekainaren 9an Gipuzkoako Eskola Txikien jaia Aginagan ospatuko da. Egun hori iritsi bitartean, dagoeneko Aginagako San Praixku Guraso Elkartea prestaketa lanekin hasita dago. Talde ezberdinak osatu dituzte baina oraindik badago zer egina. Horretarako, larunbatean (otsailak 2), informazio bilera irekia antolatu da. Bilera Aginagako Ludotekan egingo da, 18:00tan.\nAginagako San Praixku Guraso Elkartea: “Ekainaren 9an Aginagan ospatuko den Gipuzkoako Eskola Txikien 32. festa antolatzeko lanei ekin diogu Aginagan. Lanean hasita gaude dagoeneko, talde ezberdinetan banatuta. Denon laguntza behar dugu. Animatu parte hartzera!”.\nPosted on 2019/02/01 2019/02/02 by usurbileginezPosted in Orokorra\nAurrekoa Previous post: Otsailaren 3an “Ballerina” euskarazko zinea Sutegiko auditorioan\nHurrengoa Next post: Usurbilgo Gure Pakea Elkarteak otsailaren 4tik 10era ‘Jubilatu Astea’ antolatu du


kritiken hemeroteka » Laranja urdinak\nLaranja urdinak Ion Olano / Gara, 2009-04-10\nBadu Paul Eluard poetak izugarria eta geniala den esaldi bat: “La terre est bleue comme une orange” (Lurra urdina da, laranja bat bezala). Agian, lehen kolpean, zentzugabekeria txepela dirudi Eluarden esaldiak. Alabaina, zentzuz beteta dago, eta ene irudiko, egia galanta da. Txili Lauzirikaren (Lekeitio, 1975) azken poema liburua eskuetan hartuz gero, azalaren urdina ikusiko dugu aurrena. Liburuko poemetan barneratu ahala, ohartuko gara bi kolore nagusitzen direla beste guztien gainetik: izan ere, herdoila laranja da, eta lizuna urdina. Nabaria da, esate baterako, “Hurbiltasunaren berezko eremuetan” poeman ageri den esaldi honetan: “Sugarraren urdin / laranja eta ilunak / ezagunak gertatzen zaizkit / ene gogoaren tolesturetan”.\nBost atalek osatzen dute liburua, eta aipu banak zabaltzen du atal bakoitza: Eugene V. Debs politikariaren esaldi bat, Shakespeareren Hamlet laneko beste bat, W. B. Yeats irlandarraren sententzia eder bat, baita Casablanca filmean Samek pianoarekin jotzen duen As time goes by kantuaren zati bat ere. Liburua zabaltzen duen aipua, berriz, Joseph Joubert letragizonarena da, eta memoriaz mintzo da, oroimenaz. Hain zuzen ere, oroimena da Lauzirikaren liburuko hari nagusietariko bat. “Gogoratzea bezain komenigarria da ahaztea”, gogorarazten digu “Komenigarria” izeneko poeman. Liburuan badira hainbat elementu errepikari, eta errekurrentzia horiekin osatzen da poemen arteko batasuna: isiltasuna, mututasuna, adierazi ezina; oroimena, distantziako gutunak eta telefono deiak; zapiak edo musuzapiak, malkoak edo anpuluak; ateak eta leihoak, arrakalak eta zirrikituak; katu maiteminduak gauean, zakur uniformeen uluak, sagutxo ikaratuak, herensugeak; utopia, eztandak, kristalak eta haizea; patrikak eta behe lainoa, bataila galduak (ametsak). Gainera, badira zenbait erreferentzia interesgarri: Alostorrea, Ulrike Meinhoffi Andreas Baaderrek idatziriko gutuna, Maracaiboko portua, eta abar.\nEmaten du gure literaturan badirela hitz batzuk halo poetikoa-edo dutenak: “xuxurlatu”, “behe laino”, “izkiriaturiko”, “zure izena”… Bada, horietako mordoa baliatzen du Lauzirikak bere lanean, eta poesia zalea den irakurle honi gogaikarriak egin zaizkio errepikapen horiek. “Tatuaia” bera, minez hartzen den marka iraunkorra, dagoeneko higatu samarra dagoela iruditzen zait. Horrez gain, antzeman ditut zenbait elementu erromantiko: kandela argia, kanpaiak, iretargia… eta ez dut haiengan antzaldatzerik sumatu. Ziur aski ez zen Lauzirikaren asmoa berrikuntza formal nabarmenik egitea, ezta mezuarekin harridura sortzea ere. Nolanahi ere, zenbait unetan, nahikoa koadro zuri-beltzekoak iruditu zaizkit poemak, manikeo samarrak. Ale konkretuei dagokienez, gustura irakurri ditut honakoak: “Itxaropena zainetik”, “Agurra” eta “Interrogatorioak”. Horiez gain, “Sugeak dantzan” izeneko poeman bigarren orria soilik gustatu zait, eta “Izenaren izana” deiturikoan, bigarren orria soberan geratu zait.\nEgia esateko, Susa argitaletxeko liburua izaki, espero nuen distira gehiago, akaso zirika gehiago. Irudipena daukat, oro har, ez direla poema erabat onduak Lauzirikaren hauek, oraindik falta dutela lanketa gehiago, beldurrik gabe sartzea goldea, artaziak edo dena delakoa. Izan ere, uste baitut urdinak eta laranjak askoz gehiago eman zezaketela.


Izar Mendiguren Cosgaya 2017-12-02 13:49 Iritzia Aiaraldea\nOpari bat dut zuretzat, zuk erabaki zabaldu edo ez.\nLidl-eko prekarietate laborala salatu du Aiarako LABek\nIzar Mendiguren Cosgaya 2017-12-01 14:36 Ekonomia Aiaraldea\nPrekarietatea salatzeko mobilizazio eguna antolatu du Aiarako LABek. Eguerdiko hamabietan egin dute elkarretaratzea Laudioko Lidl aurrean. Protesta, ordea, ez da goizera mugatuko. Izan ere, Euskal Herriko "Ekimen ibiltaria" gerturatuko dute Laudioko plazara arratsaldean.\nTelefono zerbitzuko kableak lurpean sartuko dituzte\nIzar Mendiguren Cosgaya 2017-11-24 12:19 Politika Artziniega\nAho-batez onartu zen Telefonic eta udalaren arteko akordio proposamena.\n27 ikus-entzunezko sortu dituzte Amurrion eta Laudion, "Beldur barik jarrera" sustatzeko\nIzar Mendiguren Cosgaya 2017-11-22 08:42 Jendartea Aiaraldea\nOstiralean izango da Artziniegan "Beldur Barik Aiaraldea" lehiaketako sari banaketa. Hemen daude ikusgai bideo guztiak.\nIzar Mendiguren Cosgaya 2017-11-17 12:00 Historia Urduña Urduña: Lendoñobeiti\nTartekariak: Genero indarkeria salatzeko deia\nIzar Mendiguren Cosgaya 2017-11-16 10:00 Jendartea Aiaraldea\nTartekari Sarearen parte izango dira Urduñako Adi Emakumeak taldea eta Orozkoko Matxintxu elkartea. 24 orduz dute irekirik telefonoa emakumeen aurkako genero indarkeria salatzeko aholkularitza eskaintzeko herritarrei. Orozkoarrentzat 688727188 izango da harremanetan jartzeko zenbakia, eta urduñarrentzat 688727187.\nAdi Emakumeak eta Matxintxuren sarea prest indarkeria matxistaren aurka ekiteko\nSanmartinak ospatuko dituzte asteburuan\nIzar Mendiguren Cosgaya 2017-11-09 18:10 Kultura Orozko\nOrozkoko San Martin auzoan egitarau oparoa prestatu dute astebururako.\nIzar Mendiguren Cosgaya 2017-11-06 13:19 Jendartea Laudio\n"Mugarik ez" lemapean errefuxiatuei ongi etorria emateko egun osoko egitaraua antolatu zuten larunbatean Laudion.\nIzar Mendiguren Cosgaya 2017-11-04 13:13 Politika Amurrio\n"Azkena izan dadila" lemapean Alfredo Remirezen aldeko manifestazioa izan zen atzo Amurrion. 1.700 lagunek egin zuten bat AlFREEdo plataformaren deialdiarekin, gaur sartzekoa baita kartzelan urtebeteko zigorra betetzeko; euskal preso politiko baten panpina festetan udaletxeko balkoira ateratzeagatik.\nUdaletxeko Jesusen Bihotza kenduko du udalak, ikur frankista baita\nIzar Mendiguren Cosgaya 2017-10-30 08:30 Politika Urduña\nUdaletxe aurrean dagoen Jesusen Bihotz Sakratuaren irudia kenduko dute, besteak beste.\n‹‹ Aurrekoak 1 2 3 4 ... 49 50 51 52 53 54 55 56 ... 69 70 71 72 Hurrengoak ››


Donostiako udalak ez du bete hondartzetako sorosleekin sinatutako akordioa — ELA Sindikatua\nDonostiako udalak ez du bete hondartzetako sorosleekin sinatutako akordioa\nDonostiako udalak ez du bete hondartzetako sorosleekin sinatutako akordioa Donostiako udalak ez du 2018ko abuztuan sorosleen grebari amaiera eman zion akordioan sinatutakoa bete nahi. Bertan, udaleko ordezkariek sorosleen lan baldintzak hobetzeko beharrezko baliabideak pliegotan ezartzeko konpromisoa hartu zuten, baita pliego berrietan derrigorrezko subrogazioa erregulatzeko konpromisoa ere. ELAri oso larria iruditzen zaio Donostiako udalaren jarrera sorosleekiko, abuztuan lortutako akordioari bizkarra emanez. https://www.ela.eus/eu/donostia/albisteak/donostiko-udalak-ez-duela-du-bete-hodartzetako-sorosleekin-sinatutako-akordioa https://www.ela.eus/eu/donostia/albisteak/donostiko-udalak-ez-duela-du-bete-hodartzetako-sorosleekin-sinatutako-akordioa/@@download/image/sorosleak.jpg\nDonostiako udalak ez du 2018ko abuztuan sorosleen grebari amaiera eman zion akordioan sinatutakoa bete nahi. Bertan, udaleko ordezkariek sorosleen lan baldintzak hobetzeko beharrezko baliabideak pliegotan ezartzeko konpromisoa hartu zuten, baita pliego berrietan derrigorrezko subrogazioa erregulatzeko konpromisoa ere. ELAri oso larria iruditzen zaio Donostiako udalaren jarrera sorosleekiko, abuztuan lortutako akordioari bizkarra emanez.\nDerrigorrezko subrogazioa akordioa lortzeko nahitaezko baldintza bezala ezarri zuen ELAk, sorosleen lan baldintzak bermatzeko nahitaezkoa zelako hori, langileei aldizkako kontratu finkoa izateko eskubidea aitortzearekin batera. Bada, orain, Donostiako udalak, berak sinatutakoari muzin eginez, ez du puntu hau pliegoetan sartu. Honela, langile beteranoen jarraikortasuna eta antzinatasunaren aitortza zalantzan jartzen da, beste udalerri batzuetan gertatu ez den bezala. Izan ere, Zumaian, Orion eta gainontzeko udalerrietan udalek akordioa bere osotasunean bermatu dute. Donostiako udala izan da derrigorrezko subrogazioa pliegoetan barneratu ez duen bakarra.\nEzin dugu ahaztu akordio hau nola lortu zen. Hiru eguneko grebaren ondoren, eta Gurutze Gorriaren eta udalen jarrera ikusirik, abuztuak 15erako greba mugagabea iragarri zuten sorosleek. Azkenik, udalaren sinadura eta konpromisoa medio greba mugagabea bertan behera utzi zuten.\nGauzak horrela, langileek argi dute ez dutela beste alde batera begiratuko, eta ELAren babespean, egin beharrezko guztia egingo dutela, bai arlo juridikoan baita sindikalean ere.


Josemari Velez de Mendizabal: "Historia ez da gaur finkatzen betiko, ezinbestekoa da kontakizuna berrikustea" - Arrasate - Goiena.eus\nJosemari Velez de Mendizabal: "Historia ez da gaur finkatzen betiko, ezinbestekoa da kontakizuna berrikustea"\nJokin Bereziartua Lizarazu 2014-01-19 00:00\nVelez de Mendizabal, Arrasateko Herriko Plazan, kaleratu berri duen azken liburua eskuan duela.\nAurkezpenik behar ez duen pertsona da Josemari Velez de Mendizabal (Aramaio, 1949). Ekonomialaria ikasketez, historia arloan egindako ekarpenengatik nabarmendu da, besteak beste. Hilaren 15ean 'Mondragón en su historia (y en cutaro horas)' liburua aurkeztu zuen Arrasateko Elkar dendan. Autoekoizpena da eta egindako inbertsioa errekuperatzeko salgai jarri du Arrasateko Elkar dendan, Ttukun fotokopia-dendan eta Garibaiko egunkari-saltokian (Tiburon-en), zortzi eurotan.\nHasteko, nondik dator liburua egitearen ideia?\nGoienagusi elkarteak eskatutako hitzaldi batzuetatik sortu da liburua egitearen ideia. Lehenengo hitzaldia egin nuenean [bigarrena astelehenean, hilak 20, izango da] jasotako harrerak asko harritu ninduen. Interes handia piztu zuen saioak eta konturatu nintzen merezi zuela liburuxka baten jasotzea, material hori gal ez zedin. Goienagusi elkarteko publikoaz gain, beste edonoren eskura ere utzi gura nituen liburuxkan ematen diren datuak.\nLiburuaren aurkezpenean azaldu duzu ezinezkoa dela Arrasateko historia lau orduan laburtzea. Aukeraketa zaila izan al da?\nAukeraketa egitea ez. Zaila egin zaidana izan da titulua ipintzea. Materiala banuen, han eta hemen idatzita nuelako. Gehiena euskaraz idatzi nuen eta orain gaztelerara itzuli dut. Esaterako, hainbat eta hainbat kontu nire blogean idatzita ditut dagoeneko. Material hori guztia hartu eta forma ematea samurra izan da. Erronka izan da nola aurkeztu, inork ez dezan gaizki ulertu. Norbaitek pentsa dezake kontakizuna eskasa dela; XVI. mendeko ezer ez nuela aipatzen, esaterako. Baina ez nuen hori egin nahi: lau orduan ezin daitekeenez ezer handirik kontatu, bi foku aukeratu nituen: XIV. eta XV. mendera artekoa eta XIX. eta XX. mendekoa. Horiei eman diet garrantzia. Izan ere, XVI., XVII. eta XVIII. mendeetako Arrasateko historiaz ez da ezer ezagutzen. Hor badaude hiru mende luze noizbait norbaitek landu beharko dituenak.\nArrasateko historia kontatu baino gehiago, Arrasate historian kokatu gura izan duzu. Zertan datza baieztapen hori?\nGhandiren aipu batekin erantzungo dizut: Ghandik esaten zuen gizaki bakoitzeko Jainko bat dagoela. Izan ere, Jainkoa definitzeko eskatuko baligute, seguruenik denok era ezberdinean erantzungo genuke. Historiarekin gauza bera gertatzen da: ez dago historia bat, denok bizi izan dugu historia era batera edo bestera. Hala, liburuan egin dudana izan da Arrasate bere historian kokatu. Noski, hiribilduaren sorreratik –eta lehenagotik– hainbat datu daude eta horiek ekarri gura izan ditut gogora, beste barik. Beste pretentsiorik ez du liburuak.\nZeharka bada ere, zenbait herritarren ekarpena aldarrikatzen duzu liburuan; Pedro Ignacio Barrutia eta Gaizka Barandiaran, kasu.\nBai, hala da. Pena ematen dit askotan nik arrasateartzat ditudan hainbat pertsonaia Arrasaten sortu edo idatzi diren liburu zein agerkarietan, hau da, historia ofizialean, ez agertzeak.\nHistoriaren berrikusketa eta kontakizunaren errepikapena ezinbestekotzat jotzen dituzu. Zergatik?\nTeknologia berriek, aurkikuntzek eta ikerketek asko laguntzen dute. Ezinbestekoa da Historia berrikustea eta kontakizuna errepikatzea. Historia ez da gaur finkatzen betiko. Liburu honek, esaterako, orain dela 40 urte jakitea ezinezkoak ziren zenbait xehetasun ematen dizkigu.\nZure burua ez duzu historialaritzat. Zergatik?\nApuntatzailea eta, batez ere, dibulgatzailea naiz, lan hori betidanik egin dut. Aurten 40 urte beteko dira lan honetan hasi nintzena, martxoan lau hamarkada beteko dira-eta Zeruko Argia aldizkarian lehen artikulua idatzi nuenetik.\nEguaztenean aurkeztu zenuena zure 33. liburua da. Baduzu besteren bat idazteko asmorik?\nClub Nautico Vitoriaren historia kontatuko duen liburuarekin nabil orain. Hori bai izan dela eskaera bat, ea proiektuak aurrera egiten duen.\nHainbat izan dira egin dituzun biografiak. Baten batek utzi al du arrasto berezirik zugan?\nJokin Zaitegiri egindakoa aipatu nuke, zalantza barik. Batez ere, harekin estu-estuan egin nuelako. 1976an hasi nintzen Zaitegirekin lanean eta, zoritxarrez, lana argitaratu baino bi urte lehenago hil zen. Euskalgintzaren eta, batez ere, euskaraz egindako lanen dibulgazioaren gainean zerbait badakit, Jokini zor diot. Lan hark markatu egin ninduen.\nAktore ere bazara azken urteetan, eta baita antzerki testuen egile ere bai. Bide horretan jarraitzeko asmorik baduzu?\nHorretan ari gara. Doke antzerki taldeak hamar urte bete ditu aurten eta urteurrena dela-eta zerbait egingo dugu, ziur.\nAramaioarra jaiotzez eta arrasatearra adopzioz. Baina nongoa da sentimenduz Josemari Velez de Mendizabal?\nGaldera hori bera egin didate asteon, telebistako saio baten. Orduan erantzun nuena erantzungo dizut: aramaioarra naiz jaiotzez, arrasatearra bizitzez eta euskal herritarra sentimenduz. Hori bai, aramaioarra zein arrasatearra izateaz harro nago, herri batekoa zein bestekoa naizelako.


Adingabe iheslarien tratamendua salatzera deitu dute Baionan :: Observatorio la Diversidad de Mugak\nAdingabe iheslarien tratamendua salatzera deitu dute Baionan\nPreso diren bi gazte ginear epaituko dituzte etzi: adingabeak direla sinetsarazi nahi izatea leporatu diete. Etorkinekin eta Cimade elkarteek Baionako auzitegi aitzinera deitu dute\nBerria, Nora Arbelbide Lasa, 06-03-2018\nGertakaria, hauxe: adingabeak direla dioten bi gazte ginear Baionako espetxean preso azken hamar egun hauetan, auziaren zain. 17 urte dituztela diote Moriba Koivoguik eta Moriba Josphk. Baionako auzitegiak, berriz, adingabeak direla frogatzeko agiri faltsuak eman izana leporatu die. Nagusiak direlakoan, eta ordena publikoa nahasteko arriskua dutelakoan, epaileak erabaki zuen preso sartzea auzia iragan arte. Etzi da auzia.\nEpaitegi barnean eta kanpoan elkarretaratzea: horra Cimade eta Etorkinekin kolektiboarekin deia. Bi elkarteek dei egin dute ostegunean 14:00etan Baionako auzitegi aitzinean biltzera: «Onartezinak dira egiteko molde horiek. Sumatzen da sistematizatzen ari dela agintariek adingabeei adingabetasuna ukatzea, beren betebeharrei ihes egiteko», salatu du Cimade elkarteko Baionako adarreko buruak, Alec Cadik. Adingabeak babestera behartzen baitu Frantziako legeak.\nKontua da gertatu izan dela faltsutzat harturiko agiri batzuk gero egiaztatu izana. Hala azpimarratu du Cimadeko juristak, Francisco Sanchez Rodriguezek. Vincent Faget ginearren abokatuak berretsi du errugabetasun presuntzioa dagoela, eta agintariei dagokiela bi gaztetxoak adinez nagusiak direla frogatzea, eta ez alderantziz. Abokatuak gaineratu du bi gazteek beren justiziako bilduma garbia dutela. Hau da: bilduma garbia, eta preso sartuak. Haurrentzako laguntza sozialaren babespean atxikitzea eskatu dute abokatuek.\nBi ginearren kasua beste bat gehiago da elkarteentzat, eta beldur dira ez direla azkenak izanen. Etorkinekin elkarteko ordezkari Amaia Fontangek adierazi du mobilizazioa hasiera baizik ez dela, eta gero eta adingabe gehiago iristen direla Gipuzkoatik Lapurdira. Dioenez, gero eta iheslari gehiago dago Ceutako bidean, Libiakoa zaildu denez geroztik, eta tartean adingabeak ere gero eta gehiago dira. «Hendaiako autobus geltokira joatera gonbidatzen zaituztet, zenbat diren ikusteko. Batzuek badute Parisera iristeko aukera; besteak kanporatu egiten dituzte. Eta berriz saiatzen dira».\nBi ginearren auziak astelehenean behar zuen, baina abokatuek auzia atzeratzeko eskatu zuten, prestatzeko denbora izateko. Eta hala gertatu da. Osteguneko hitzordu berrian ere abokatuek asmoa dute auzia atzeratzeko eskatzeko, gutxieneko bi asteko eperik ez baitute ukan. Baliteke onartzea. Dena dela, berriz ere aztertuko da bi ginearrak preso atxiki ala ez.\nBizkitartean, bi ginearren kasuak mahai gainera ekarri du egitura sozialek adingabeei egiten dieten harrerari buruzko eztabaida. Izan ere, legeak dioenari jarraikiz, Pirinio Atlantikoetako Departamenduko gizarte arloa adingabe guztiak babestera behartua da; dela familietan arazoak dituztenak, dela, iheslarien kasuan, «bakarrik dauden adingabe» direnak. Hau da: frogatuta dagoelarik, batetik, adingabea dela, eta, bestetik, bakarrik dela. Hori frogatzeko azterketa bat egin beharra dago. Azterketa horren protokoloan lausoguneak agertzen dira, praktikei dagokienez, hain zuzen, aire eta mugetako polizia sartzen baita tartean. Izan ere, poliziak egitura sozialetako adingabeak deitzen dituzte. Hortik, batzuk atxilotu egiten dituzte, bi ginear horiek bezala, edota kanporatu, Irunera (Gipuzkoa).\nSozial arloko departamenduko buru Fabien Tuleuk ez du ukatzen poliziarekin duten elkarlana: «Ez da sistematikoa. Baina gerta daiteke aire eta mugetako poliziari esku hartzeko galdetzea, adinarekin dudak daudelako, azterketa gehigarriak egiteko». Hatz markak erabili izan dituzte horretarako. Alta, Tolosako dei auzitegiak (Okzitania) ebatzi berri du adina baieztatzeko hatz marken erabiltzea ez dela legezkoa.\nHorri begira, Annick Trounday gizarte arloaz arduratzen den departamenduko hautetsiak poliziarekin daukan konfiantza berretsi du behin eta berriz. «Adingabe atzerritarrak iristen direlarik, gure ardura da estatua eta prefetura abisatzea. Legezkoa da poliziarekin eta haren inguruan diren egiturekin harremanak izatea. Eta konfiantza osoa daukagu poliziak egiten duen lanean. Oinarritzat daukagu adingabea babestea dela gure eginbeharra, eta ez kalte egitea». Polizia oinarri berekin ari dela deritzo Troundayek. «Dudak balituzte, ez lituzkete kanporatuko. Kanporatzen badituzte, arrazoiak dituzte. Ez dira arinkeriaz ari». Nabarmendu du badirela «sareak», «trafikoak» eta «erradikalizazioak».


Murua Uriaren liburuko azaleko aizkora, Olasagastirena – Lerro batzuk\n2015-12-01 / Enekoitz Esnaola\nAizkora bat dago Imanol Murua Uriaren Ekarri armak. ETAren jardun armatuaren bukaeraren kronika liburuaren azalean, Joxe Mari Olasagastiren aizkora bat. Juanma Aramendi Elkarreko diseinu taldeko kideak egin du. Bururatu zitzaion aizkora batek behar zuela liburu horren azalean, eta Olasagasti aizkolariaren sagardotegira joatea pentsatu zuen. Aramendi urtean zehar joaten da hara afaltzera-eta, eta, beraz, badaki Olasagastik aizkora sorta bat duela han, ikusgai. Baina azala egiteko denbora falta zela-eta hara ez, baizik eta Aratz Donostiako tabernara jo zuen, lantokiaren inguruan izanik badakielako han badela, mostradorearen atzealdean, Olasagastiren aizkora bat, puskatutako bat; diseinatzaileak nahiago, gainera, halakoa izatea. Argazkia atera zion, eta azala pronto utzi zuen. Atzo artean behintzat Olasagastik ez zekien ezer. “Bidaliko diogu liburu bat”, dio Aramendik. (Ostegun honetan aurkeztuko du liburua Murua Uriak. Hemen pasarte bat)♦


[Bideoa] 25 urteren ondoren, bueltan da San Tomas eguneko futbito txapelketa : Bidasoko Hitza\nMende laurdeneko etenaldiaren ostean, presoen aldeko txapelketa Uranzu pilotalekura bueltatuko da, Sare-ren egitasmoz.\n25 urteren ondoren berreskuratuko dute txapelketa.\n1980-1990ko hamarkadetan mitikoa izan zen futbito txapelketa berreskuratu du Irungo Sarek, 25 urteko etenaldiaren ostean. Hala, datorren hilaren 21ean, San Tomas egunean zehazki, presoen aldeko Santo Tomas Futbito Txapelketa egingo dute Uranzu pilotalekuan. 9:00etan hasiko dute lehiaketa, eta 19:00ak bitarte luzatuko dute.\nIzen emateak jada egin daiteke, helbide honetara idatziz, hilaren 13ra bitarte. Hilaren 16an aldiz, taldeen arteko zozketa egingo dute. Taldeak, honakoak beharko dute izan: bost jokalari eta atezain bat.\nOstegunean (hilak 5) aurkeztuko dute ofizialki txapelketa. Orduan informazio gehiago emango du HITZAk.


Suikyo Garudakoa - Wikipedia, entziklopedia askea.\nSuikyo Garudakoa Masami Kurumadak idatzi eta marraztutako Saint Seiya mangaren jarraipen ofiziala den Next Dimensioneko pertsonaia bat da. Inframunduko hiru epaileetako bat da, eta, aurretik, Crateriseko zalduna izan zen Atenearen armadan. Tenma Pegasokoaren irakaslea ere izan zen.\nBere lehen agerpena Next Dimension mangan Hadesen gaztelua agertu eta laster gertatzen da. Hadesen gazteluak bere segurtasun eremua hedatzen du eta bertan harrapatuta geratzen dira Suikyoren aspaldiko lagunak diren Shion Ariesekoa eta Dohko Librakoa, egun horretan bertan Aries eta Librako urrezko zaldun izendatuak izan zirenak, baita bere ikasle izandako Tenma Pegasokoa ere. Lehenik Vermeer Grifokoa agertzen da, bere txotxongilotze erasoarekin erasotzen dituena. Eta, handik gutxira, Suikyo, Vermeerri Pandoragana joateko esaten diona, Atenearen hiru zaldunak berak hilko dituela esanez, baina Vermeerrek nahiago du hantxe geratu, Suikyok hiru zaldunak nola hiltzen dituen ikusten, ez bait da honetaz fido, aurretik Atenearen zalduna izanaren ondorioz. Baina, une horretan, Hadesen morroi batzuk agertzen dira, inframunduko bi epaileei Pandoragana joateko esanez. Hadesen morroi horiek saiatzen dira Atenearen hiru zaldunak hiltzen, baina Tenmaren zaldiak, gazteluaren segurtasun eremuaren eragina jasan ez duena, hirurak salbatzen ditu.\nOndoren, jada Arieseko tenpluan agertzen da, bere lagun izandako Shionen aurrean, eta berau garaitzen du, aurrera jarraituz. Santutegiko tenpluak igaroz, ondoren Tauruseko tenplura iristen da, eta bertan Ox Taurusekoaren aurka borrokatzen du, berau garaituz eta hilez. Tenpluak igarotzen jarraitzen du Librako tenplura iristen den arte, bere beste lagun bat izandako Dohko Librakoarekin topo eginez. Aurretik, Virgoko tenpluan, bertako zaindaria den Shijima Virgokoak ilusio bat sortzen du, Suikyori lau ate erakutsiz, eta bat aukeratu behar duela esanez. Berak heriotzaren atea aukeratzen du, eta, Atenearen laguntzarekin, azkenean, Tenpluaren ondoko lorategia den Sahats Bikien Lorategian amaitzen du. Han egiten du topo bere antzinako armajantzia den Crateriseko armajantziarekin. Crateriseko armajantziko kopako urak bertan isladatzen zen pertsonaren etorkizuna iragartzen zuela esaten zenez, Suikyo hara hurbiltzen da eta ez du bere irudiaren isladarik ikusten, laster hilko dela adierazten diona. Halaxe gertatzen da bere lagun izandako Dohko Librakoaren tenplura iristean. Bakoitzak bere erasorik boteretsuena erabili ondoren, Dohko irteten da garaile, eta Suikyo hiltzen da, bere arima Yomotsura abiatuz. Hadesen gazteluan berehala dute Suikyoren heriotzaren berri.\nAzken aldaketa 5 apirila 2020(e)an, 20:55(e)tan\nOrriaren azken aldaketa: 5 apirila 2020, 20:55.


Kurmanbek Salievitx Bakiev (errusieraz: Курманбек Салиевич Бакиев; kirgizeraz: Курманбек Сали уулу Бакиев, Kurmanbek Sali Uulu Bakiev; Masadan, Sobiet Batasuna, gaur egun Kirgizistan, 1949ko abuztuaren 1a) kirgizistandar politikaria da. 2005etik 2010era Kirgizistango presidentea izan zen.\n2. Kirgizistango presidente\n2005eko martxoaren 25a - 2010eko apirilaren 15a - Roza Otunbaieva →\n7. Kirgizistango lehen ministro\n← Ishenbai Kadyrbekov (en)\nMasadan (en) , 1949ko abuztuaren 1a (72 urte)\nOrder of the Friendship of Peoples (2014ko abuztuaren 1a)\n2005eko martxoan, Kirgizistango presidente Askar Akaiev agintetik bota zuen Tulipen Iraultzaren buruzagietako bat izan zen. Matxinadaren ondoren jarduneko presidente bilakatu zen, eta, urte bereko uztailean, gehiengo osoz irabazi zituen presidentetzarako hauteskundeak.\n2010eko apirilaren 6an, haren aurkako altxamendua piztu zen, eta oposizioak hartu zuen boterea. Liskarretan gutxienez 65 lagun hil ziren. Bakiev Kirgizistan hegoaldean babestu zen hasieran, Jalal-Abad eskualdean; apirilaren 14an, ordea, dimisioa eman zuen, eta Kazakhstanera joan zen.\n↑ Bakiev nagusitu da Kirgizistango lehendakaritzarako bozetan. Berria, 2005eko uztailak 12, CC BY-SA 4.0, berria.eus (Noiz kontsultatua: 2022-2-4).\n↑ Kirgizistango presidenteak ez du kargua utzi, baina aitortu du ez duela herrialdea kontrolatzen. Berria, 2010eko apirilak 8, CC BY-SA 4.0, berria.eus (Noiz kontsultatua: 2022-2-4).\n↑ Kirgizistandik Kazakhstanera. Berria, 2010eko apirilak 15, CC BY-SA 4.0, berria.eus (Noiz kontsultatua: 2022-2-4).\nAzken aldaketa 4 otsaila 2022(e)an, 22:05(e)tan


Itxi gabeko istorioa | Kultura | Berria\nItxi gabeko istorioa\nEzkabako gotorlekuko ihesaldia oinarri hartuta, orduko eta gaurko gogoetak uztartu ditu Luis Gardek 'Ehiztariaren isilaldia' liburuan.\nPoesiatik eleberrigintzara jauzi egin du idazle iruindarrak\nLuis Garde idazlea, bere lan berria eskuetan duela, atzo, Donostian. JUAN CARLOS RUIZ / ARGAZKI PRESS\n2015eko maiatzak 26\nIparraldetik mugatzen du Iruñea Ezkaba mendiak. Leku ezaguna da iruindarrentzat. Ez dira hain ezagunak, ordea, han gertatutakoak, isilpean gorde baitira urte askoan, bertan eraiki zuten gotorlekuan ezkutatuta balituzte bezala. Baina ari dira apurka argitara ateratzen. Han giltzapetu zituzten presoek eginiko ihesaldiaz ez zuen askorik jakin nerabezarora arte Luis Garde idazle iruindarrak. Gertakari hura oinarri hartu du Ehiztariaren isilaldia eleberria idazteko. Bi eleberri bakar batean bildu ditu, bi istorio josi baititu orduko zein gaur egungo memoriaren eta gogoeten bidez azaltzeko 1938ko gertakari haiek. «Bukatu ez den istorioa» baita Ezkabakoa, orain arte jakinak ez ziren kontuek ateratzen jarraitzen baitute, «eta badira atera ez diren saminak eta min handiak ere». Beraz, gaur egunetik ere kontatu beharrekoa da, idazlearen hitzetan. «Bukatu ez diren istorioak egunero aldatzen eta adarkatzen dira, eta horregatik eutsi behar diogu halakoak behin eta berriro kontatzeari». Pamiela argitaletxearekin plazaratu du liburua.\nPoesiagintzan jardun du orain artean idazleak; zazpi poesia liburu ditu argitaratuak. Eleberrigintzara egin du jauzi oraingoan. «Zalantza handiak izan ditut nobela honekin, hari eta kontu anitz dituelako, eta ez garapen tradizional bat». Memoria historikoaren haritik abiatu bada ere, argi izan zuen hasieratik gaur egungo gogoetetatik heldu nahi ziela ordukoei. Horregatik egin zuen bi narrazio ontzeko hautua. «Nobela honen barrenean, bi nobela daude. Denbora eta leku ezberdinetan gertatzen da bakoitza, protagonista ezberdinak dituzte, eta ahots narratiboak ere ezberdinak dira».\nIhesaldiaren lehen unean hasi eta hurrengo bi-hiru egunetan garatzen da bata, eta ihes egindako bi preso ditu protagonista; haien gogoeten eta elkarren arteko solasaldien bidez azaltzen dira orduan gertatutakoak. Bestean, berriz, ordukoei buruzko eleberri bat prestatzen ari den poesia idazlea da protagonista; memoria historikoaren inguruko lan bat egitekoa bazen ere, informazioa bilduz joan ahala, bere haurtzaroko oroitzapenak nahiz egungo gogoetak tartekatuz joango zaizkio. «Pixkanaka, prozesu bat hasten da: kanpotik ikasten ari den eta bereak ez diren oroitzapen horiek fusionatzen dira bere oroitzapenekin». Hala, memoria historikoa memoria kolektibo zein pertsonal bilakatzen da, Garderen hitzetan. Poemak eta gogoetak tartekatuz doaz narrazio horretan, eta collage itxura hartuz.\n«Definitzen oso zaila» den lana ondu du Gardek; «liburu ezinago interesgarria», Pamiela argitaletxeko Jose Angel Irigarairen esanetan. «Historiaren memoria eta memoriaren historia; horrekin jokatzen du hemen. Baita historia pertsonalarekin ere, eta historian oinarritutako fikzio moduko bat egiten du. Baina, fikzioa baino gehiago, hibridoa den genero batean barna abiatzen da». Prosatik ez ezik, saiakeratik eta poesiatik ere badu liburuak. Eta horretarako idazleak erabilitako tresna, idearioa, «oso aberatsa eta mamitsua» da, Irigarairen ustez. «Oso eltzekari berezian egosi du hori guztia, pertsonalki ere oso inplikazio handiko diskurtsoa garatu baitu». Erabilitako hizkuntza ere «oso jasoa baina oso jario errazekoa» dela azaldu du.\nPoesiagintzan Gardek egindako ibilbidea oparoa izan dela ekarri du gogora Irigaraik. «Prosan, fikzioan eta saiakeran ez zen ezaguna, baina uste dut hemen idazle handi bat dagoela».\nManifestuaren garrantzia gaur\nJuan Pablo Huercanosen 'Gaur taldea. Artea eta eraikuntza kolektiboa' liburua argitaratu du Oteiza museoak. 1966an egindako erakusketaren katalogoaren faksimilea ere badakar gehigarri gisa\nObra eta museoa, interakzioan\nMaria Jose Gurbindo argazkilariak Oteiza museoaren interpretazio pertsonal bat egin du 'Ibidem. Oteiza Museoa' izeneko erakusketan. Eskultura bat balitz bezala landu du eraikina bera. Iruñeko Ziudadelan dago ikusgai\n«Epe motzeko memoria ez izateak ahalbidetu digu esperimentatzea»\nElorregik uste du Araban bertsoarekiko tradizioan eten bat izateak «konplexurik gabe» aritu eta molde berriak sortzen lagundu dietela. Horren adibide dira kuadrilla artekoa eta binakako txapelketa berria.\nLizardi literatur sari eraberritua aurkeztuko dute bihar Zarautzen\nMariasun Landak emango dio 39. saria Yolanda Larreategiri. 40.aren aldaketak azalduko dituzte


Asteartea, 2020ko ekainak 2 - 16:34\nVI. inkesta soziolinguistikoa. Euskal Herria\nAurrerabideak eta geldialdiak\nEuskal Herriko inkesta soziolinguistikoa kaleratu dute: elebidun gehiago dago, gazteen eskutik batik bat, baina erdaraz errazago aritzen dira. Erabileran ez dago egiturazko aldaketarik: etxean, geldialdia\nAldaketa soziolinguistikoaren argazkia berretsi du seigarren inkesta soziolinguistikoak. Hara argazkiaren lau erpinak. Bat: gero eta euskal herritar gehiagok dakite euskaraz (%28), batez ere gazteen artean. Bi: gehienek etxetik kanpo ikasi dute euskara, eta erdaraz egiteko dute erraztasun handiagoa. Hiru: erabileran ez dago egiturazko aldaketarik, batez ere hurbileko esparruetan, lagunartean eta etxean. Eta lau: euskararen erabilera bultzatzearen alde daudela diote gehienek. Aurkakotasuna sekula baino txikiagoa da Euskal Herrian: %56 alde eta %16 kontra.\nEuskal Herriko seigarren inkesta soziolinguistikoaren emaitzak atzo aurkeztu zituzten Baionan, EEP Euskararen Erakunde Publikoaren egoitzan. Han ziren EEPko presidente Mathieu Berge, Eusko Jaurlaritzako Hizkuntza Politikarako sailburu Bingen Zupiria eta Euskarabideko zuzendari Mikel Arregi. Urrian aurkeztu zituzten Arabako, Bizkaiko eta Gipuzkoako datuak, eta Nafarroakoak, urtarrilean. Atzo bertan eman zituzten Lapurdiko, Nafarroa Behereko eta Zuberoako emaitzak —informazioa, hurrengo bi orrietan—.\nHain justu, inkestaren emaitzak eta kaleko erabilerarenak aztertzeko jardunaldi bat egingo dute hilaren 20an eta 21ean Donostian, EHUren udako ikastaroetan, Eusko Jaurlaritzaren eta Soziolinguistika Klusterraren eskutik.\nHerrialde batetik bestera oso da desberdina egoera soziolinguistikoa. Euskal Herriko argazki orokorrari begiratuta, hala ere, badira aintzat hartzeko moduko joerak. Hona hemen datu nagusiak:\nEuskararen ezagutza pixkana gorantz ari dela berretsi du inkestak: jende gehiagok daki euskaraz, jende gehiagok ulertzen du, eta gutxiago dira erdaldun elebakarrak. Desoreka nabarmena dago oraindik, hala ere: herritarren erdiek baino gehiagok ez dute euskara ulertu ere egiten (%55). Euskaraz hitz egiteko gai dira laurdenak pasatxo (%28), eta seitik batek ulertu egiten du (%16). Hazkunde jarraitu samarra erakusten dute zenbakiek: 1996tik, batez beste bost urtetik bost urtera 40.000 herritar irabazi ditu euskaldunen zakuak —1991tik 1996ra izan zen salto handiagoa: 63.000 euskaldun gehiago bost urtean—. Euskaldunak dira 750.000 euskal herritar baino gehiago. Duela 25 urte baino 223.000 lagun gehiago.\nEta areagotuz joango da kopuru hori. Kontuan izatekoa da inkesta soziolinguistikoan 16 urtez gorako herritarrak sartzen dituztela. Hain justu, adin gazteetan ari da euskara aurrerapen handiena egiten. 16-24 urte bitarteko herritarrak hartuta, euskaraz badakite erdiek baino gehiagok (%55); duela 25 urte, berriz, laurdenek ere ez zekiten (%23). 25-34 urte artekoetan bikoiztu egin da euskaldunen portzentajea. 50 urtetik gorakoetan, berriz, jaisten ari da oraindik.\nGazteen goraldi horretan zuzeneko zerikusia du eskolak, jakina. Euskara etxetik kanpo ikasi dutenei begiratzen bazaie —hiztun berriei, alegia—, begira: 1991n, 16-24 urte arteko euskaldunen %26k zuten euskara etxetik at jasoa; orain, %54k. Berdin 25-34 urtekoek ere: %21 ziren hiztun berriak 1991n, eta orain, %48. Datu orokorrei begiratuta, hona aldea: hiztun berrien proportzioa %14tik %36ra igo da; etxean euskara eta erdara jaso dituztenena, %7tik %14ra; eta etxean euskara jaso dutenena, berriz, %79tik %50era jaitsi da. Aldaketa nabarmena dago: 1991n, bost euskaldunetik lauk euskara zuten lehen hizkuntza, eta, orain, erdiek.\nEuskara gaitasunean ere bada aldea. Euskaraz dakitenak gehiago dira, baina erraztasun txikiagoa dute. Hara: 16-24 urterekin, %57k diote erdaraz aiseago aritzen direla, eta 25-34 urterekin, %47k. Gutxiengoa aritzen da euskaraz erosoago —64 urtetik beherako taldeetan, ez dira laurdenera heltzen—.\nEtxean gero eta handiagoa da euskararen transmisioa: guraso euskaldun gehienek euskara irakasten diete seme-alabei. Badaude ñabardura batzuk, hala ere: bi gurasoak euskaldunak diren eta lehen hizkuntza zein duten, gorabeherak daude. Egoerarik onenean, hau da, bi gurasoek euskara dutenean lehen hizkuntza, erabatekoa da transmisioa, eta gehienek euskararen transmisioa egiten dute osorik (%93). Bi gurasoek euskaraz jakin bai baina erdara dutenean lehen hizkuntza, jaitsiera bat dago: lautik batek ez du euskara transmititzen. Eta guraso bakarra denean euskalduna, hara: guraso horren lehen hizkuntza euskara denean, %17k ez diete haurrei euskara irakasten; gurasoaren lehen hizkuntza erdara bada, erdiek ez dute euskara irakasten.\nEuskararen erabileran ez da nabari egiturazko aldaketarik: orain bost urtekoaren aldean, 0,4 puntu igo da erabilera trinkoa —euskaraz erdaraz adina edo gehiago egiten dutenen portzentajea—. 25 urtean hiru puntu eskas handitu da. Hiru joera: igoera Araban, Bizkaian eta Gipuzkoan, bost puntukoa; geldialdia Nafarroan, 0,6 puntuko igoeratxoarekin; eta jaitsiera Lapurdin, Nafarroa Beherean eta Zuberoan, bost puntukoa.\nErabilera adinaren arabera begiratzen bada, iraultza dago. Duela 25 urte, 50 urtetik gorako herritarrek egiten zuten gehien euskaraz; orain, 34 urtetik beherakoek. Adin talde gazteetan, izatez, bostetik batek dio euskaraz jarduten duela erdaraz adina edo gehiago. Adin talde guztietan erdiak baino gehiago aritzen dira beti erdaraz, 16-24 urtekoetan izan ezik (%49).\nErabilera esparruka aztertuta, bistakoa da batez ere eremu formaletan handitu dela euskararen erabilera: ia bikoiztu egin da osasun zerbitzuetan (%16) eta udaletxeetan (%21). Lantokietan ere goratu da erabilera trinkoa: %21ek adierazi dute erdaraz adina edo gehiago aritzen direla euskaraz lankideekin —1991n %14 ziren—. Eremu hurbilean, berriz, igoerak txikiagoak dira: lagunen artekoa hiru puntu handitu da 25 urteotan (%18 da orain), eta etxeko erabilera geldialdian dago —1991ko portzentaje berean orain: %15,6—. Bikotekideen arteko erabilera da baxuena etxean: %12koa. Orain 25 urte baino txikiagoa da, gainera.\nInterneteko sare sozialak hartzen ari diren pisua ikusita, hango erabileraz ere galdetu dute inkesta soziolinguistikoan. %14ko erabilera trinkoa agertu da emaitza gisa; 16-24 urtekoetan, %23koa. Gaztelaniaz eta frantsesaz gain, ageri dira beste erdara batzuk: %4 ingelesez dabiltza sare sozialetan.\nEuskararen erabilera bultzatzearen aldekoak dira euskal herritar gehienak, inkestak dioenez: %56. Seitik bat dago aurka, eta laurdenak pasatxo erdian daude: ez alde, ez aurka. Pixkanaka ari da zabaltzen euskararen aldeko jarrera: zortzi puntu igo da 25 urtean. Joera diferente batzuk badira, hala ere: batetik, Nafarroan aldekotasuna jaitsi egin da azken inkestan, nahiz ez den 1991ko datuetara iritsi; bestetik, Ipar Euskal Herrian ere inkestaz inkesta gutxitzen ari da sustapenaren aldeko postura.\nJarrera orokorraren altzoan, beste hiru datu. Euskararekiko interesari dagokionez, %55ek diote handia edo oso handia dutela; elebitasunaren aldekoak dira gehienak —%86k diote etorkizunean euskaraz eta erdaraz hitz egin beharko litzatekeela—; eta hezkuntzan, D eredua dute gustukoen, euskara ardatz duena —%58k babestu dute; euskararik gabeko hezkuntza %10ek hobetsi dute—.


Zein da alokairuko pantaila eta ohiko pantailaren arteko desberdintasun nagusia? - Shenzhen Litestar LED CO., LTD.\nHasiera > Albisteak > Industriako berriak > Zein da alokairuko pantaila eta ohiko pantailaren arteko desberdintasun nagusia?\nZein da alokairuko pantaila eta ohiko pantailaren arteko desberdintasun nagusia?\nInstalazio finkoetako pantailekin alderatuta, LEDen alokairuko pantailak desberdinak dira, maiz mugitu, desmuntatu eta behin eta berriz instalatu behar direlako. Hori dela eta, produktuetan eskakizun handiagoak dituzte, hala nola produktuaren itxura diseinua, egiturazko diseinua eta materiala hautatzea.\nBi pantailen artean hiru desberdintasun nagusi daude:\nLehenik eta behin, instalazio finkoen pantailak banan-banan instalatzen dira, dimentsio estandarizatuekin, eta alokatzeko pantailak berriz instalatu, desmuntatu eta behin eta berriz erraz garraiatu ahal izateko beharrezkoak dira, langileek lana azkar osatzeko eta bezeroen lan kostua murrizteko.\nBigarrenik, errentan emateko pantailak tolerantzia handia du garraio eta manipulazio kolpe arinen aurrean. Neurriak bat etorri behar du garraiobideen karga sistemarekin, batez ere manipulazio transkontinentalarekin, oso desberdina baita.\nHirugarrenik, LED pantailaren diseinuak berak nahikoa sendoa izan behar du manipulazioari aurre egiteko, maiz manipulatu beharra dagoelako. Bestela, erraza da manipulazio prozesuan talka egitea eta LED kalteak sortzea. LED lanpara bat hautsita badago ere, efektu orokorra eragingo da. Bezeroei pantaila alokatzeko zerbitzuak eskaintzerakoan, alokairuko pantailaren eta instalazio finkoaren pantailaren arteko aldea da instalazio finkoaren pantailak berehalako eragina izango duela instalatu ondoren, alokairua bitartean. pantailak bistaratzeko efektu ezin hobea erakutsi behar du kontzertuan zehar, hori baita bezeroek gehien baloratzen duten puntua.\nZein da LED alokairuaren pantailaren etorkizuneko norabidea?\nLED alokairuen pantailaren etorkizuna hiru norabide nagusitan bana daiteke:\nLehenik eta behin, tarte txikia aplikatuta, alokairuko pantailen puntu tartea gero eta zehatzagoa izango da, eta etorkizunean 4Kren efektua ere ordezka dezake. Teknologia garatzearekin batera, tarte txikia duten alokatzeko pantailen prezioa eta kostua gero eta zentzuzkoagoak izango dira.\nBigarrenik, koloreen zuzenketa oso garrantzitsua da, izan ere, edozein kontzertu-biratan edo alokairuko merkatuan kolorearen zuzenketak produktu desberdinen programazio eta aplikazio malgua gauzatu dezake, produktu sorta desberdinetarako ere, ez da kolore hutsunerik egongo.\nHirugarrenik, kontrol sistema, leasing hornitzaileak edozein unetan egin behar dira munduan zehar bira egiteko; orduan kontrol sistema, ez dator bat bateraezintasunekin, ingeniariek bezeroarentzako zerbitzua jarraitzea edo zerbitzua oso luzea da, beraz kontrol sistema beharrezkoa da hainbat sortaren bateragarritasuna hobeto betetzeko.\naurreko:LED pantailak distira handia eta energia aurrezteko funtzio handiak ditu\nhurrengo:P3.91LED kanpoko alokairurako pantaila erraz eramaten, instalatzen eta desmuntatzen da


Goi Mailako Heziketa Zikloetako 1.mailako ikasleak Lan Arriskuen Prebentzioko ikastaroan | Mondragon formación profesional\nGoi Mailako Heziketa Zikloetako 1.mailako ikasleak Lan Arriskuen Prebentzioko ikastaroan\n.-(e)k idatzia\t 2015-11-30 0\nAzaroko lau astelehenetan Goi Mailako Heziketa Zikloetako 1.mailako ikasle guztiek, titulazio ezberdinetako ikasleak denak batera, Lan Arriskuen Prebentzioko ikastaroa jaso dute Osarten Kooperatibaren eskutik. Konkretuki, formazio hau “Lan formakuntza eta orientabidea” moduluan kokatzen da.\nHeziketa Zikloetako ikasleak Lan Arriskuen Prebentzioko ikastaroan\nSaio hauetan Lan Arriskuen Prebentzioko gai ezberdinak ikusi dituzte. Lehenengo bi saioetan Lan Arriskuen Prebentzioko oinarrizko kontzeptuak landu dituzte: zer den eta zein den bere helburua, zeintzuk diren prebentzioko diziplina ezberdinak, zeintzuk diren langile batek dituen eskubideak eta betebeharrak, etab. Bigarren saioan arrisku elektrikoak landu dituzte, arrisku elektrikoen mota ezberdinak eta protekzio mota ezberdinak ezagutuz, besteak beste. Eta azken saioan makinen arriskuak ikusi dituzte, arau ezberdinak aztertuz.\nGure ikasleak jada prest daude tailerrean sartu eta makina ezberdinekin lan egiteko.\nTags Lan Arriskuen Prebentzioko ikastaroaMondragon Heziketa zikloak


Carles Parellada: “Eskolak espazio publikoago bat izan beharko luke, zirkulazio jarioago batekin” | Ikastolen Elkartea\nCarles Parellada: “Eskolak espazio publikoago bat izan beharko luke, zirkulazio jarioago batekin”\n“Eskolak espazio publikoago bat izan beharko luke, zirkulazio jarioago batekin”\nEGUNGO FAMILIEK GEHIAGO EXIJITZEN AL DIETE IRAKASLEEI ETA IKASTOLARI? NOLA ALDATU DA FAMILIEN PERTZEPZIOA BEREN SEME-ALABEK JASOTZEN DUTEN HEZKUNTZAREN GAINEAN?\nEz dugu inolako zalantzarik. Familiek beren seme-alaben hezkuntzan interesa izan dute betidanik, baina orain badugu familien belaunaldi bat, batez ere 1975-84 urteen artean jaiotakoak, oso interes handia dutenak beren umeen heziketan, eta kezka handiz bizi dute hori. Hezkuntza lehen planora igaro da familietan, hezkuntzaz hitz egin eta eztabaidatzen dute, zein ikastetxe aukeratu, nolakoak izan beharko luketen eskolak eta irakasleek... Honek guztiak ondorioak ditu gurasoen exijentzia mailari dagokionean, baina baita haurrek eta irakasleek hori bizi duten moduari dagokionean ere. Esan genezake, alde honetatik, desberdintasun nabarmen bat dagoela lehengo eta oraingo gurasoen artean.\nGizartearen, eta hezkuntzan ere bai, egunerokotasunean denbora gehiago behar izaten da hasierako aldaketa eskariari erantzuna emateko orduan. Katalunian, esaterako, familiak administrazioa behartzen ari dira hezkuntzan kalitate handiagoa eskain dezan. Lehen aipatu dudan interes horrek aldaketa bat ematea behartzen du, baina aldaketa hori mantsoa da. Gurasoek ez dute argi ikusten beren beharrei erantzun zaiela, eta exijitu egiten dute eraldaketa hori gerta dadin. Baina, bestalde, administrazioa, edo hezkuntza sistema bera edo irakasleria bera beste abiadura batean doaz. Irakasleok tradizio batetik gatozelako, eraldaketa prozesu batean gaude, baina modu estrategikoago batean egiten dugu. Orain exijentzia maila handiago bat izan dugu, aldaketa bizkorragoak eskatzen dizkigute, baina ez dira abiadura horretan ematen ari. Horregatik egonezin bat sortu da. Hori Lehen Hezkuntzatik Bigarren Hezkuntzarako jauzian ikusten ari gara Katalunian. Haur Hezkuntzan egin diren esku-hartzeen indarrak eraldaketa eraman du Lehen Hezkuntzara ere. Bigarren Hezkuntzarako jauzia konplexuagoa da, baina belaunaldi horretako gurasoek dagoeneko etapa horretan dituzte beren seme-alabak, eta eraldaketa horren zain daude. Hori, ordea, ez da hain erraza ez administrazioarentzat, ez hezkuntza komunitatearentzat eta ezta irakasleentzat ere.\nHorixe da hain zuzen aurreko bi galderen froga-harria. Egoera aldakor bat bizi dugunez eta horri erantzuteko modu bat dugunez, oso garrantzitsua da leku hori zein den argitzea. Pedagogia Sistemikoaren begiradaren pean, ez dugu inolako zalantzarik: gurasoak dira beren seme-alaben heziketaren protagonista nagusiak, beraiek baitira kontratu bat sinatu dutenak, eta letra txikiak baitio bizitza osorako dela. Gurasoentzako, seme-alaben bide-laguntzaile izatea ez da heziketa etapara mugatzen, bizitza osora baizik. Ondorioz, protagonismoa eta erantzukizuna berena da; inork ezin die horiek ebatsi. Beraz, lehenbizi gurasoak dira, eta, ondoren, datoz eskola eta irakasleak. Baina zer gertatzen da? Eginkizun desberdinak ditugula. Helburua antzekoa dugu, ume horiek eroso sentitzea, beren ikasketak, konpetentziak eta abilitateak garatzea, eta horretan ados gaude. Baina bakoitzak duen eginkizuna desberdina da. Gurasoek ezin dute espero irakasleek beraiek guraso gisa egingo zuketena egitea, eta irakasleek ere ezin dute espero gurasoek irakasle moduan jokatzea. Orduan zein leku du bakoitzak? Garbi dago lehen lekuan gurasoak daudela, eta hori irakaslearentzat ez da hain eramanerraza. Zergatik? 25 ikasle dituen gela bat duelako, hura homogeneizatzeko esfortzu handi bat egiten duelako ongi funtziona dezan, eta 25 familia desberdin dituelako. Orduan, nola emango dio protagonismoa horietako bati, hori dena harmonizatu behar badu? Eta, gainera, agian bere irudiko ongi egiten ari ez den bati? Oraindik irakasleen aldetik aurreiritzi asko dago familien jokabidearen inguruan. Egia da, badirela familia batzuk euren seme-alabekin behar bezain ongi ari ez direnak, baina horrek ez digu eskubiderik ematen irakasleoi familiek nola jokatu behar duten esateko; izatekotan, egoera ahal den neurrian hobetzen lagun dezakeen elkarrizketa bat sortu ahal du. Eskolak ez ditu behar besteko baliabiderik errealitate hori zeharo eraldatzeko. Zailtasun handirik ez duten neska-mutilen kasuak erraz bidera daitezke. Aldiz, zailtasunak baldin badaude, familiak heziketa ulertzeko duen moduarengatik edo bere umeen bizitza antolatzeko duen moduarengatik, erantzun egokia aurkitzea zaildu egiten da. Beraz: aurrena gurasoak, eta gero dator eskola, baina gurasoak eskola barruan sartzen direnean, han irakasleek zuzentzen dute eskola. Paradoxikoa ematen du, baina oso garrantzitsua da hori argi edukitzea.\nBi oinarritan laburbiltzen da. Lehena da komunikaziorako espazioak sortu behar direla, batzuei eta besteei gertatzen ari zaienaz hitz egiteko. Bigarrena da konfiantza eman behar dela. Zer dute gurasoek konfiantzarekin? Presio handia dute aldiro ari direlako pentsatzen euren seme-alabek bizitzan aurrera egingo duten, behar adina ikasiko duten, ikasiko duten hori baliagarri izango zaien, eta horrek prozesuari dagokion denboralizazioz begiratzea zailtzen die. Orduan, errealitateari begiratzen diote bizitzen ari diren unetik beretik; eta horrek mesfidantza sortzen die. Mesfidantza hori ez da halabeharrez eskolaren barruan sortzen, baina bai eskolaren inguruan: PISA informeak direla, eskola porrotaz mintzatzen denean, aniztasuna arazo bihurtu dugunean… horrek presioa eragiten du eta gurasoengan mesfidantza sortzen du. Orduan, eskolek esfortzu bat egin behar dute konfiantza hori sortzeko, eta hori kontaktuaren bidez soilik lor daiteke. Hau da, ez da mezuen bidez lortzen, edo whatsapp bidez, edo protokoloen bidez… hau da, edo familiak eta irakasleok hitz egiten dugu, edo ez dugu korapilo hau askatuko. Komunikazio espazioak dira ikasgeletako bilerak, elkarrizketak, elkarlanerako espazioak, elkarrekin gauzak egitea. Eskolak ate bat ireki behar die familiei eta komunitateari; eskola eta errealitatea bereizten dituen mintzak iragazkorragoa izan behar du, baita gardenagoa ere. Gurasoek ezin diote irakasleei ikasgelan egin behar duenaz agindu, hori irakaslearen eskumena da, baina irakasleok eskolan egiten dugunaz gardenak izatera behartuta gaude. Batzuetan, irakasleok informazioa gordetzen dugu, uste dugulako horri buruz hitz eginez gero egoera korapilatu egingo zaigula; bai, baina hitz egiten ez badugu ere korapilatu egingo zaigu. Hobeagoa da hitz egitea, mahai gainean jartzea, gaia alde desberdinetatik begiratzeko eta irtenbide bat bilatzeko espazio bat sortzea, bestela mesfidantza sortzen dugulako. Azalpenik ematen ez dugun oro, edo ezkutatzen dugun oro, gatazka bihurtzen da.\nOpakotasuna eta mesfidantza, eta baita istorio pertsonalak ere. Ni haurtzaro gorabeheratsu bat izan badut, adibidez, nire familia oso autoritarioa izan delako, mugekin malgua izateko joera edukiko dut; orduan, eskolak, gutxieneko ordena bat eduki beharra daukan egitura bat delako, muga edo arau batzuk jartzen dituenez, guraso horiek gatazkak izan ditzakete horrekin. Baina ez eskolarekikoak bainoago beren istorioarekiko gatazkak izango lirateke. Horregatik garrantzitsua da baita ere bakoitzak dakarguna ohartzen laguntzeko lan bat egitea. Begirada sistemikoak interrelazioak nola erabiltzen ditugun ikusten laguntzen digu, gordean dagoena ikusten laguntzeko; mahai gainean jarri nahi dugun informazio gorde bat dago. Adibidez, elkarrizketa batean guraso bati galdetuko genioke: “Matematikak ongi joan zitzaizkizun?” Izan ere, gurasoetako batek arazoak izan bazituen, ikusi ahalko genuke esperientzia txar hori hor geratu dela eta semeak edo alabak bat egiten duela horrekin. Batzuetan zailtasunak izaten ditugu gurasoek hori ulertzeko: seme-alabek gurasook dakargun istorioen irakurketa sakona egiten dutela. Istorio horiek ez baditugu azaleratzen, arazoak eragiten dituen lotura bat sortzen da. Eta horrek gatazka bat eragingo du, gurasoek joera izango dutelako esateko “noski, izan ere, eskolak ez du behar bezain ongi egiten”. Edo irakasleen iritziz gurasoek behar bezain ongi ez dutela egiten uste badute, esango dute: “Noski, familia honekin, nola funtzionatuko du, bada?”. Horregatik esan gabeko esan horiek elkarrizketa batean agertu behar dira, eta horretan irakasleok dugu erantzukizuna, irakasleok esperientzia handiagoa dugulako, formazio zabalago bat daukagulako, eta horretarako ordaintzen digutelako. Biren arteko dinamika batean, irtenbide bat aurkitu behar bada, bateren batek lehen urratsa egin behar du, eta, gauden testuinguruan egonda, irakasleok eman behar dugu lehen pauso hori konfiantza hori sortzeko, aurreiritzirik ez izateko; familiak dakartena, zerbait pertsonal gisa hartu beharrean, korapilatsu egin den errealitate hori eraldatzeko aukeratzat hartzeko.\nBatzuetan, irakasle kide zenbaiti, guraso batzuekin lehenbiziko aldiz bildu direnean, galdera hau egiten entzun diet: “Zer da behar duzuena?”. Normalean, ordea, familia bat gerturatzen zaigunean eskolak nola funtzionatzen duen azaltzen diegu, hau da, nola lan egiten dugun esaten diegu, eta baita nolakoak diren haurrak. Baina benetan galdetu beharrekoa da “nola ikusten duzue zuen seme-alaba?” eta “Zer da behar duzuena?” Eta azaldu behar da zer egiten duten eta eskolak zer eskaini diezaiekeen, eskolak ere horren beharra duelako. Beharren gaineko elkarrizketa bat da, egoerak garatu daitezen beharrezko espazioak sortzeko. Bestela, ataskatu egingo dira, eta ataskatzen dena zirkulu itxi bihurtzen da, gurpil zoro, gero eta konplexuago bihurtzen da gero eta handiagoa den elur bola bat bezala. Eta une bat iritsiko da nola hasi zen ere oroituko ez duzuna. Horregatik behar da gardentasuna, komunikazio esparruak sortzea, batzuetan formalak eta beste batzuetan ez hain formalak. Eskolak espazio publikoago bat izan beharko luke, zirkulazio jarioago batekin. Eskola baten barrualdea eta kanpoaldea ixten duen ate edo horma baten ideia erauzi egin beharko litzateke.


MARÍA MARTÍN, abeslaria: “Ezin naiteke musikarik gabe bizi” – Irunero\nPosted on 2018(e)ko irailak 20 2018(e)ko urriak 1 by Irunero\nAmetsa Txiki abesbatzaren barnean abiatu zen Maria Martin abeslari gaztea musikaren munduan. Donostiako Kontserbatorioan Erdi-mailako Kantu gradua egin ostean, Musikenen Goi-mailako graduari ekingo dio aurten, bere talentua etorkizuneko ogibidean bihurtzeko formazioa jasotzeko asmoarekin.\nNola konturatu zinen musika ikasten jarraitu behar zenuela?\nHasieran, hobeto abesten ikasteko asmoarekin soilik hasi nintzen musika ikasten. Irakasle-ikasketak egin ditudan arren, denboraren joanarekin kantatzea gehiago gustatzen zitzaidala ikusi nuen eta nik jarraitu beharreko bidea kantua zela konturatu nintzen.\nZein proiektuetan parte hartu duzu udara honetan?\nUdara osoan kontzertu asko izan ditut, ikasten jarraitzeko kurtso eta ikastaroez gain. Donostiako Musika Hamabostaldiaren barnean kurtso bat egin nuen Ana Luisa Chova kantu irakasle ospetsuarekin. Hortaz gain, Easo Abesbatzarekin batera Sorozabalen oroimenez eginiko omenaldian parte hartu nuen.\nDonostiako Musika Hamabostaldian parte hartzea berezia izan da?\nBai, aukera handia izan da. Oso ondo antolaturik dago, Hamabostaldiko ikastaroetan musika irakasle ezin hobeekin elkartzeko aukera daukazulako eta, haien esperientziari esker, asko ikasten baituzu bertan. Gainera, ikastaroaren amaieran kontzertu bat dago ikastaroan zehar ikasitako guztia erakustsi eta praktikan jartzeko.\nEmanaldiak prestatzeko ordu asko sartu behar dituzu?\nBai, kurtso batera zoazenean dena prestaturik eraman behar duzu etxetik. Izan ere, irakasleek, aurretik dakizunetik abiatuta, gauzak ahalik eta hoberen egiten lagun zaitzakete bakarrik.\nBaduzu musikaren munduan zuretzat erreferentea den abeslariren bat?\nHemen inguruan, Euskal Herrian, kantu irakasle zein abeslari oso onak daudela esango nuke, baita atzerrian ere. Hala ere, ez naiz abeslari bakarra erreferente bezala aukeratzeko gai, erreferente on asko baitaude.\nMusika eta haurren artean lotura estua dagoela uste duzu?\nBai, irakasle-ikasketak egin ostean musikari behar duen garrantzia ematen ez zaiola konturatu naiz. Niretzat abestea kirol bat praktikatzea bezalakoa da.\nNola imajinatzen duzu zure burua etorkizunari begira?\nOrain Musikenen ikasten hasiko naiz eta bertan lau urte pasako ditut. Etorkizunean, operetan abestea edo kontzertuak ematea gustatuko litzaidake. Aukeratu beharko banu, momentu honetan errazagoa zait nire burua abeslari moduan imajinatzea, eskola batean irakasle lanetan baino.\nNire bizitza osoa. Ezin naiteke musikarik gabe bizi.\nPosted in Beti GazteTagged Abeslaria, irun, irunero, musika


Udal baimena ematea (1) etxebizitzetan edo (2) jarduerarik ez dagoen lokaletan obra txikiak egiteko. Obra txikiak barruan zein kanpoan egin daitezke. Obra horiek ezingo dute eraginik izan (1) egituran, (2) segurtasunean edo (3) kanpo konposizioan. Obra txikiak dira, adibidez: leihoak aldatzea, etxe barruko obrak egitea, teilatuan eta fatxadan mantentze lanak egitea, errotuluak jartzea, gas instalakuntzak, …\nA. Kasu guztietan:\nEskaera-orria, eredu normalizatuan.\nB. Ondorengo kasuetan:\nBarruko obrak: barruko banaketa aldatzen bada, gaur egungo egoera eta berritu osteko egoera azaltzen dituzten planoak eskalan.\nErrotuluak jartzea: Kartelaren ezaugarriak, neurriak eta kokapena azaltzen dituen agiria.\nGas naturalaren instalazioa: instalazioaz arduratuko den enpresaren proposamen teknikoa, gasa hornitzen duen enpresaren oniritzia duena.\nLeihoak aldatzea: fatxadako argazkiak eta leiho berrien krokisa.\nKontu-hartzailetzak interesdunari zergaren eta tasaren likidazioa bidaltzea.


Arratia: Jainkoak "kutsatuei" harrera egin Dios acoge a los "impuros": Jose Antonio Pagola\nJainkoak "kutsatuei" harrera egin Dios acoge a los "impuros": Jose Antonio Pagola\nUstekabean, lepradun bat «hurbildu zaio Jesusi». Legearen arabera, halakoak ezin du izan harremanik inorekin. «Kutsatua» da eta bakan bizi beharra du.\nTenpluan ere ezin sartu da. Nolatan onartuko du Jainkok bere aurrean halako izaki nazkagarri bat? Bazterturik bizitzea du bere zoria. Hori du legearen agindua.\nHalaz guztiz, lepradun hau, etsirik, ausartu da arau guztiei desafio egitera. Badaki «oker» ari dela. Horregatik jarri da belauniko. Ez da arriskatu Jesusekin aurrez aurre hitz egitera. Lurretik erregutu dio: «Nahi baduzu, garbi nazakezu». Badaki Jesusek senda dezakeela, baina nahi izango ote du? Ausartuko ote da Jesus Jainkoaren izenean ezarria dioten baztertzetik ateratzen?\nHarrigarria da lepraduna hurbil ikusteak Jesusi eragin dion zirrara. Ez du nazkarik sentitu, ez du egin atzera. Gizajo haren egoera ikustean «barneraino hunkitu da». Gainez egin dio bihotz-samurtasunak. Nolatan ez du, ba, nahi izango hura garbitzea, babesik txikiena eta mespretxurik handiena jasaten duten bere seme-alabekiko Jainkoak duen errukia bera bizi duelarik?\nDuda txikienik gabe, gizon harengana «eskua luzatu» eta garbiek mespretxatzen duten haren narrua ukitu du. Badaki legeak debekatua duela hori egitean eta, keinu horrekin, lepradunak hasia duen lege-haustea baiesten ari dela. Jesusek, ordea, errukia bakarrik du gogoan: «Nahi dut: izan zaitez garbi».\nHona zer nahi duen Jesusengan haragitu den Jainkoak: Aita den aldetik bizi duen errukiaren aurka doazen baztertze guztietatik mundua garbitu. Bazterketak ez dira Jainkoaren gauza, baizik gure legeena, gure erakundeena. Inor marjinatzea ez dator Jainkoagandik, gugandik baizik. Aurrerantzean, denek izan beharko dute kontuan, ezin dela inor baztertu Jesusen izenean.\nInongo kutsaturen aurrean ez nazkatzea esan nahi du Jesusi jarraitzeak. Inongo «bazterturi» gure abegi ona ez ukatzea. Lehenengo gauza, Jesusentzat, sufritzen ari den pertsona da, eta ez araua. Lehentasuna arauari ematea da modurik hoberena mespretxatuen eta ukatuen aurrean Jesusen sentiberatasuna galtzen joateko. Modurik hoberena, errukirik gabe bizitzeko.\nGune gutxitan suma daiteke Jesusen Espiritua babesgabeko prostitutei eta guztiek ahaztuak dituzten hiesdunei sostengua eta adiskidetasuna eskaintzen, eta beren izaera duintasunez ezin bizi duten homosexualak... defenditzen dituzten pertsonen baitan bezala. Jainkoaren bihotzean guztiek dutela lekua gogorarazten digute halakoek.\n6 Tiempo Ordinario - B\n“Los vascos tenemos que estar orgullosos con la RG...\nInteligencia espiritual 02: Leonardo Boff\nInmigrazioaren gaineko jarrerak: Xabier Aierdi\nJesu Kristoren Ebanjelioa bizkaieraz\nCaritas Arratia: iazko datu esanguratsu batzuk\nBerrogei egun Garizuma bertsotan\nEz nahastu Jesus beste inorekin No confundir a Jes...\nAlkartasunaren magiak Bedia eta Peru batu ditu\nCaritas Arratia azokaz azoka bidezko merkataritzar...\nDima: San Balendin jaia\nGuztiok basamortura eraginak Empujados al desierto...\nGarizuma 2015 Cuaresma\nSanta Apolonia Dimako Bargondian\nJainkoak "kutsatuei" harrera egin Dios acoge a los...\nArgiaren Jaia 2015 Lemoa\nLemoako KT martxan: oinak arin!\nSanta Ageda edurretan\nDotrina ez, arroza behar dute: Jose Luis Garaioa m...\nComunidad neocatecumenal de Arratia Arratiako neok...\nArgiaren Jaia 2015 Bedia\nBakardadera otoitz egiteko Retirarse a orar: Jose ...\nEbanjelioaren poza Evangelii gaudium euskaraz


Euskadi Ikaskuntzarako Itun Europarrean parte hartzen duen lehen europar eskualdea\nEuskadi Ikaskuntzarako Itun Europarrean parte hartzen duen lehen herrialde europarra bilakatu berri da. Europako Batzordeak sustatzen duen ekimen honek, enpresa, gizarte eragile eta erakundeen arteko lankidetza bilatzea du helburu nagusi bezala, lanbide heziketa eta ikaskuntza sustatuz.\nEkimena Europar Batzordeko Hezkuntza eta Kultura Zuzendaritzak eta Enplegu, Gizarte Politikak eta Inklusio Zuzendaritzak elkarrekin sustatzen dute eta enpresa sareak, merkataritza ganberak eta lanbide heziketaren nahiz enpleguaren alorretako plataforma europarrak dira itun honen kide.\nBeste zenbait aspektuen artean, interes nabarmena sortu du Euskadin Lanbide Heziketako ikastetxeen eta enpresen artean dagoen harremanak, eta ikastetxeen antolamenduan garatzen ari den ereduak; antolamendu malgua eta eraginkorra, enpresek eta enpleguak eskatzen dituzten aldaketen aurrean erantzuteko gaitasuna daukana.\nEuropako erakundeek Euskadiko Lanbide Heziketako modeloa Europarako erreferentetzat hartu dute.\n“Basque VT 2015" Strategic Agenda\n[PDF - 86.32 kb]


Zergatik Androidek bateria asko kontsumitzen du inaktibo dagoenean | Androidea\nZergatik Android telefono batek bateria asko erabiltzen du inaktibo dagoenean\nAndroid erabiltzaile askok noizean behin izan duten egoera da telefonoa geldirik utzi dugula denbora batez eta berriro erabiltzen dugunean hori ikusten dugu bateria asko jaitsi da. Harritu egiten gaituen zerbait da eta telefonoaren bateria ea galdetzen digun egoera onean dago. Normala al da hori gertatzea?\nDa bat oso galdera maiz Android telefonoa duten erabiltzaileen artean. Errealitatea neurri batean normala dela da, izan ere, erabiltzen ez dugun arren, gure telefonoak prozesuak egiten jarraitzen du. Ez dago momenturik ezer egiten ez dudanik. Bateria kontsumitzea suposatzen duen zerbait.\n1 Android lotan\n2 Pertsonalizazio geruzak\nTelefonoa piztuta dagoen bitartean, berdin dio erabiltzen ari garen edo inaktibo dagoen, Android beti dago martxan. Hori dela eta, bateria uneoro kontsumituko da. Hori ekidin nahi baduzu, erabil dezakezun bitartean telefonoa itzaltzea da egin dezakezun gauza bakarra. Une oro, aplikazioak sistema eragilearekin komunikatzen dira.\nArazoa izan zen hasieran Androidek askatasun handia eman zuela aplikazioak eta prozesuak bigarren planoan exekutatuko dira. Garatzaileei kontsumoa murrizteko eskatu zitzaien, baina ez da benetan gertatu den zerbait. Hori dela eta, dagoeneko dakizuen bezala, atzean bateria kopuru handia kontsumitzen duten aplikazioak daude.\nAndroid Marshmallow iritsi zenean, Google-k neurri sorta bat aurkeztu zuen. Horietako bat Doze da, ziur asko zuetako batzuentzat ezaguna dela. Funtzio hori da Erabiltzaileak telefonoa noiz utzi duen hautematen du. Horrela, sistemak bakarrik funtzionatzen duen amets batean murgilduko zaitu. Horrek bateria gutxiago kontsumitzen du gailuan inaktibo dagoen bitartean.\nHori dela eta, telefonoa inaktibo egon ondoren, zein bateria erabili duen egiaztatzen baduzu, zer Android sistema ateratzen den ikusiko duzu. Ez da sistema eragilea gaizki diseinatuta dagoela. Telefonoa erabiltzen ez zen bitartean funtzionatzen duen sistema da. Energiaren kontsumoa handiagoa ez izateko lanean ari nintzen. Beraz, aipatutako kontsumoaren kausa gisa ateratzen den arren, kontsumoa izugarri igotzen laguntzen ari dena da.\nArazoa denean dator pertsonalizazio geruzei buruz hitz egiten dugu. Behar dugun alderdi horietako bat da kontuan hartu Android telefono baten bateriari buruzko informazioa eskuratzerakoan. Askok dakizuen moduan, pertsonalizazio geruzak telefonoaren kontsumoa handiagoa izango dela esan dezake.\nAndroid-eko fabrikatzaileek pertsonalizazio geruza aurkezten dutenean, telefonoan nahi dutena edita dezakete. Google aplikazioak eta zerbitzuak soilik dira aldatu ezin diren gauzak, hori alda litekeen arrenArazoa da fabrikatzaileek badirela aplikazioz eta elementuz beteriko pertsonalizazio geruza bat sartzen dutenak, azkenean bateria kontsumo handia eragiten duena.\nGainera, badira beren estandarrak ezartzen dituztenak ere. Orduan erabaki zein aplikazio edo prozesu exekutatu daitezkeen atzeko planoan. Bateria horren kontsumo handia eragiten duen zerbait, Doze bezalako tresnen funtzionamendua eragiteaz gain, atseden une horietan kontsumoa murriztea bilatzen dutenak. Horregatik, zenbait kasutan, Android One sistema eragiletzat duten telefonoek aukera hobea bihurtu. Gehigarri gutxiago eta kontsumo gutxiago dutenez.\nInolako zalantzarik gabe, bateriaren gaia oraindik pendiente dagoen irakasgaietako bat da Android-en. Batez ere pertsonalizazio geruzen arteko alde handiak kontuan hartuta, inaktibo kontsumoan alde handiak eragiten baitituzte. Ikusiko dugu 2019an arlo honetan hobekuntzak egin daitezkeen. Beharrezkoak direnez.\nArtikuluaren bide osoa: Androidea » Tutoretzak » Zergatik Android telefono batek bateria asko erabiltzen du inaktibo dagoenean\nzeruko artifizioa esan zuen\nIkus dezagun ingeniari moduan, atzeko planoan aplikazioak bertan behera uzteak bateria agortzen uzten duen\nErantzun artifice celeste\nErabiltzaileen% 19k 400 euro baino gehiago gastatzen ditu mugikorrean\nSony-k telefonoetarako aurpegia ezagutzeko munduko sistema aurreratuena aurkeztuko du


Eusko Jaurlaritza uztailetik aurrera hasiko da 1960. eta 1978. urteen artean estatu indarkeriaren biktimak izan ziren batzuei dagozkien kalte-ordainak ematen. Gobernuak asteartean onartuko du epe horretan «motibazio politikoko indarkeria egoeran gertatutako giza eskubideen urraketaren ondorioz» sufrimendu bidegabeak jasan dituzten pertsonei aitorpena eta erreparazioa egiteko dekretua, eta hilabete barru hasiko da biktima gisa onartuak izan nahi dutenen eskaerei erantzuten. Hala jakinarazi du Idoia Mendia Jaurlaritzako Justizia sailburuak Eusko Legebiltzarreko biktimen lantaldean, dekretuaren xehetasunak ematerakoan.\nPozik dago Jaurlaritza, «aurreneko aldia» delako Poliziaren gehiegikerien biktimei aitorpen publikoa egiten zaiela. «Bidearen hasiera» eta «mugarria» da gobernuaren dekretua, orain arte «isilean» egon diren biktimek «benetako aitortza» jasoko dutelako, Mendiaren arabera. Eusko Jaurlaritzak 1979tik gaur egunera arteko kasuen dekretua egiteke dauka oraindik, eta Mendiak aitortu du hori legealdi honetan idatzi eta onartzea «zailagoa» izango dela. Hala ere, itxaropena baduela gaineratu du, lehen dekretua egiteak «eskarmentua» eman dielako bigarrena lantzeko.\n1960tik 1978ra estatu indarkeriaren biktimen erreparazioa nolakoa izango den eta dirua zenbatekoa izango den zehazten du Jaurlaritzaren deketuak: «Diruzko ordaina, birgaitzea, arreta pertsonala eta gogobetetze morala» aurreikusten ditu. Dirutan zenbatuta, 35.000 eta 390.000 euro arteko kalte-ordainak jasoko dituzte biktimek. Hasiera batean, ezintasun orokorren bat izan eta dekretua onartzerakoan hilda zeudenen senideak ez zituen aintzat hartzen, baina Jaurlaritzak aldaketa egin du, eta horiei ere kalte-ordaina emango die. Halaber, 1968. urtetik aurrera beharrean, 1960tik aurrerako kasuak jasoko ditu dekretuak.\nJaurlaritza Poliziaren gehiegikeriaren ondorioz hil ziren 62 lagunen zerrenda batekin hasi da lanean, baina orain arte soilik 25 biktimarekin edo horien senideekin lortu du harremanetan jartzea. Mendiak esan du badakitela biktima gehiago badirela, eta horregatik ateak zabalik utzi dituztela, biktima gisa onartuak izan nahi dutenen eskaerak jasotzen jarraitzeko.\nOrain arte askotariko kasuak aztertu ditu Jaurlaritzak, baina gehienak Poliziaren kontroletan eta manifestazioan hildako edo zauritutako pertsonenak dira. Dekretuak, ordea, ez ditu biktimatzat hartuko bonba jartzen hildako edo tiroketetan hildako etakideak. Torturatuekin zer gertatuko den ere ez du argi zehazten.\nDekretua EAEko Aldizkari Ofizialean argitaratu ondoren eta hilabete baino lehen, biktimen kasuak aztertzeaz arduratuko den Ebaluzio Batzordea bilduko da, eta biktima gisa onartzea nahi dituztenen eskaerek baldintzak betetzen dituzten erabakiko du. Batzorde hori zazpi lagunek osatuko dute: Giza Eskubideen zuzendaria edo hark izendatutako pertsona bat —buru izango da—, Giza Eskubideen Zuzendaritzak izendatutako bi pertsona, Terrorismoaren Biktimei Laguntzeko Zuzendaritzako kide bat, alderdi eta erakunde sozialek izendatutako bi lagun eta Giza Eskubideen Zuzendaritzak hautatutako gizarte zibilaren ordezkari bat. Justizia sailburuak baieztatu du Manuela Carmena, dekretua landu duen epaile ohia, batzordeko kide izango dela; gainerako kideak nor izango diren, ordea, erabakitzeke dago.


Leuzemia tratatzeko botika berri bat onartu dute Espainian | Consumer\nLeuzemia tratatzeko botika berri bat onartu dute Espainian\nBotika honek gaixotasuna eragiten duen entzima bat inhibitzen du\nEspainiako Medikamentu Agentziak “imatinib” botika merkaturatu du, “Glivec” izenarekin saltzen dena, leuzemia mieloide kronikoa (LMC) tratatzeko. Sendagai antikaneroso horrek LMCrako aurreko tratamenduen eraginkortasuna eta tolerantzia gainditzen ditu, Espainian gai aktiboa aurkeztean adituek gaur adierazi dutenez.\nMerkaturatzen duen laborategiaren arabera, Novartis-ek, orain arte, minbiziaren kontrako botika tradizionalak fenomeno periferikoetan erabiltzen ziren; imatinib-ek, berriz, gaixotasunaren gertaera nagusiaren aurka jarduten du. Hala, sendagaiak entzima bat (bcr-ablea) inhibitzen du berariaz, eta entzima hori da egiten duten eta gaixotasuna sortzen duen transmisio anomaloaren erantzulea.\nMadrilgo Ramón y Cajal Ospitaleko Hematologia Zerbitzuko arduradunak, Jesús Odriozola doktoreak, aurkezpenean esan zuenez, “imatinib” oso aurrerapauso garrantzitsua da minbizidun gaixotasunentzat; izan ere, gainditu egiten ditu zenbait tratamenduetako akatsak, hala nola queimioterapia eta erradioterapia, zelula txarrak suntsitzen baitituzte, baina baita zelula osasuntsuak ere.\nEspainian, 340 bat gaixo ari dira farmakoa hartzen, eta Osasun Sistema Nazionalak (OSN) finantzatuko du.\nBestalde, Juan Luis Steegman doktoreak, Madrilgo Printzesaren Ospitaleko Hematologia Zerbitzuko mediku laguntzaileak, esan zuen leuzemia mieloide kronikoak eragin txikia duela, 100.000 biztanleko pertsona bati eragiten baitio. Hala ere, adierazi zuen oso kaltegarria den gaixotasun bat dela, hasieran nahiko fase mingarria duena, 4 urte inguru irauten duena, eta gero leuzemia akutu bihurtzeko.\nGaixotasun horren tratamenduari dagokionez, aditu horrek esan zuen gaixo gutxi batzuek (%22 inguru) bakarrik dutela hezur-muinaren transplantea egiteko aukera, sendatzeko. Kasu horiek biziraupen-indize handia dute epe luzera, esan zuen.\nOrain arte, transplanteak egiteko aukerarik ez zuten gaixoak proteina natural batekin tratatzen ziren, alfa interferonarekin, zeinak frogatu baitu kasuen %25ean biziraupena handitu duela, esan zuen Steegman-ek. Tratamendu horiek egin badaitezke ere, espezialistak uste du botika berriak bizi-itxaropen berriak irekitzen dizkiela LMC duten gaixoei.\nfarmako Leucemia-eu tratamendu


ELIKA Seguridad Alimentaria | 2018ko txostena: fitosanitarioen hondakinak elikagaietan - ELIKA Seguridad Alimentaria\nElikagaietako Plagiziden Hondakinei buruzko FAO/OMS Batzorde Mistoak (JMPR) 2012ko urteko txostena argitaratu du. Bertan laburtzen da produktu fitosanitarioen 29 materia aktiboren azterketa edo berrazterketa.\nEbaluazio horien artean, zortzi (8) materia aktibo lehenengoz aztertu dira: ethiprole, fenpicoxamid, mandestrobin, norflurazon, pydiflumetocen, pyriofenon, tioxazafen. Batzordeak osagai horietarako Eguneko Ingesta Onargarria (EIO) ezarri du, mandestrobinerako salbu. Mandestrobinerako ebaluazioa 2019ko batzarrerako atzeratu du, batzordeak ezin izan baitu ikertu gaur egun produktu honen inguruan dagoen informazio anitza.\nHiru (3) materia aktibo berraztertu dira, hala nola, honako hauek: maiztasun jakin bateko berrazterketa-programaren baitan bentazone eta profenofos, bestalde, fenpyroximate berraztertu da.\nAzkenik, materia jakin batzuk epe luzerako arrisku-ebaluazioaren menpe egon dira. Hauek dira: abamectin, bentazone, chlorfenapyr, cyantraniliprole, cyazofamid, diquat, ethiprole, fenpicoxamid, fludioxonil, fluxapyroxad, imazalil, isofetamid, kresoxim-methyl y lufenuron.\nBatzordeak, bestalde, materia aktiboen azterketaren eta berrazterketaren lehentasunak ezarri nahi izan ditu, hurrengo urterako.\nElikagaien eta pentsuen krisia kudeatzeko plan orokorra


Biztanleria batez bestekotik gora hazi da udalerri euskaldunenetan azken urteotan [2015eko otsaila] | Gaindegia\n2015-02-19·an argitaratua , 2016-06-10·an eguneratua\nUEMAk eskatuta, Hego Euskal Herriko lurgune euskaldunaren gizarte eta ekonomiaren bilakaera aztertu berri du Gaindegiak. 162 udalerrik osatzen dute Hego Euskal Herriko lurgune euskaldun hori, eta 375.000 biztanle baino gehiago bizi dira inguru horren eraginpean. Udalerrien erdia baino gehiago 1.000 biztanletik beherakoa da, eta ia heren bat 1.000 eta 5.000 biztanle artekoa.\nDemografiari dagokionez, 1991tik 2011ra %7,8 hazi da lurgune euskalduneko biztanleria; Hego Euskal Herriko batez bestekotik gora, beraz, igoera %7,1ekoa izan baita oro har. Udalerriak xehatuz gero, gorabehera handiak daude, toki batzuetan populazioa asko igo bada ere, beste batzuetako gainbehera ere nabarmena izan baita. Nagusiki hiriguneetatik gertu eta ondo konektatuta dauden lurgune euskalduneko udalerrietan hazi da biztanleria; esaterako, Iruran, Gatikan eta Astigarragan. Bestalde, adin-tarteei erreparatuz gero, 20-29 urteko biztanleriaren hazkundea Hego Euskal Herriko batez bestekotik behera egon da azken urteotan, baina batez bestekotik gora 30-39 adin-tartean; gaur egun familia gehienak osatzen diren urteetan, hain zuzen.\nGaur egun, lurgune euskaldunean bizi den biztanleriaren %51,1 udalerritik kanpo jaiotakoa da, eta gehientsuenek Hego Euskal Herrian dute jatorria. Horrek esan nahi du jende askok egin duela jaioterritik gertu duen beste udalerriren batera aldaketa; etxebizitzaren prezioak baldintzatuta, adibidez. Lan mugikortasuna ere oso handia da, eta haziz doa etengabe: 2011n, lurgune euskalduneko biztanleriaren herenak baino ez zuen egiten lan bizitoki zuen udalerrian; 2001ekoa baino hamar puntu txikiagoa da zifra.\nEtxebizitza parkearen bilakaera ikusgarria izan da, biztanleriarena baino ikusgarriagoa. Esan bezala, lurgune euskalduneko populazioa %7,8 hazi da 1991 eta 2011 artean, etxebizitza parkearen igoera %37,5ekoa izan den bitartean. Gainera, lurgune euskalduneko etxebizitza gehientsuenak bizitzeko dira, bigarren etxebizitzen parkea batez bestekotik behera baitago udalerri horietan.\nIndustriak lurgune euskaldunean duen pisua Hego Euskal Herriko batez bestekotik gora dago, eta horregatik, sektore honen bilakaerak asko baldintzatu dezake udalerri hauen etorkizuna ere. Bai eta bestelako azpiegituren garapenak edo garapen faltak ere. Izan ere, udalerri hauetako batzuek askotariko zerbitzuak eta baliabideak badituzte ere, beste batzuek isolamendu handia pairatzen dute, eta horrek biztanleriaren gainbehera ekarri ohi du epe ertain eta luzera. Muturreko egoera duten udalerrien artean daude Arano (hezkuntza zentro eta denda gertukoenak 15 kilometrora), Jatabe (hezkuntza zein osasun zentroa 6,7 kilometrora), Baliarrain (osasun zentroa eta establezimendua 5 kilometro baino gehiagora)…


Galtzagorri Elkartea – Booktuberboom_+\nGaltz agorri Elkartea Euskarazko Haur eta Gazte Literatura Elkartea da. Irabazi asmorik gabeko elkartea da. 1990ean sortu zen eta harrezkero haur eta gazteen artean irakurzaletasuna sustatzeko eta Euskarazko Haur eta Gazte Literatura ezagutarazteko hainbat egitasmo lantzen ditu.\nEAEko Liburutegi Zerbitzuarekin elkarlanean, haur txikien guraso eta hezitzaileei zuzendutako Bularretik Mintzora egitasmoa sortu zuen 2007an, eta, 10 urte geroago, 2017an gazteen artean irakurtzeko zaletasuna sustatzeko Booktuberboom egitasmoa jarri du martxan erakunde beraren laguntzarekin eta EAEko Liburutegi Sareko liburutegiekin elkarlanean.\nGaltzagorri Elkartea OEPLIko (Organización Española para el Libro Infantil y Juvenil) kide da sorreratik, ClijCat (Consell Català del Llibre per a Infants), Galix (Asociación Galega do Libro Infantil e Xuvenil) eta Consejo General del Libro elkarteak bezala. OEPLIk guztien ordezkari lana egiten du IBBY erakundean (International Board on Books for Young People).


Abian da Euskal Herriko V. Mus Txapelketa - Sustatu.eus - Teknologia albisteak\n2012-10-25 : 19:41\nGaur eguerdian AGURAINen (Araba) aurkeztu dute, 2013ko martxoan amaituko den mus txapelketa nazional bakarra.\nGaurtik aurrera euskalherrikomusfederazioa.org webgunean aurkituko duzu txapelketaren herrietako kanporaketaren berri. Hemen duzue aurkezpeneko informazioa.\nMus jokoaren lehenengo aipamena Manuel de Larramendi filologo eta Jesuita euskaldunak egin zuen 1754ean bere hiru hizkuntzetako hiztegian (Euskara, Gaztelania eta Latina)\nEUSKAL HERRIKO MUS TXAPELKETAREN SORRERA\nEUSKAL HERRIKO MUS FEDERAZIOAren HELBURUAK\nMus txapelketak guk huste baino zabalduagoak daude. Adibidez inork gutxik badaki ere Munduko Mus Txapelketa ere antolatzen da lau urtero. Horretarako, Euskal Herria munduaren aurrean ordezkatu ahal izateko Euskal Herriko Mus Federazioa osatu dugu.\nEUSKAL HERRIKO V. MUS TXAPELKETAren AURKEZPENA\nAURREKARIAK: Txapelketa datuetan\nAzken bi urtetako txapelketako parte hartzea errepikatu da igoera txiki batekin., pasa den urtean 2250 inguru izan dira zazpi herrialdetan barna herriz herri parte hartu zuten euskaldunak.\nHerriz herri antolatuko dira lehen kanporaketak, gaurtik hasi eta 2013ko urtarrilaren 31 arte.\nTxapelketan edonork parte hartu ahalko du, bere herrian nahiz bertan antolatzen ez bada ingurukoren batean. Horretarako museko bikotea izan eta bikoteko 20 euro ordaindu beharko ditu lekuan bertan.\nParte hartzean oinarrituriko ordezkaritza joango da herrialdeko kanporaketara:\nHerriko mus kanporaketa onartzeko GUTXIENEZ LAU BIKOTEk parte hartu behar dute.\n4 bikotetik - 10 bikote arte : bikote bakarra herrialdera.\n11 bikotetik - 18 bikote artean: bi bikote herrialdera.\n19 bikotetik – 25 bikote artean: hiru bikote herrialdera.\n26 bikotetik aurrera: lau bikote herrialdera.\nOrdezko bikote baten kontaktua ere bidali beharko da badaezpada ere.\nOHARRA: Herrialde bakoitzeko antolakuntzak, sailkatu kopurua orekatzeko eskubidea eta bete beharra izango du. Herrialde edo herri bakoitzari dagokion bikote partaidetza gainditzen denean, herrialde bakoitzeko antolakuntzak herri nahiz eskualde mailako kanporaketak antolatzeko ahalmena izango du, herrialde mailako ordezkaritza orekatzeko helburuarekin.\nHERRIALDE MAILAKO KANPORAKETAK\nZazpi herrialdetan egingo dira kanporaketak. Araba, Bizkaia, Gipuzkoa, Lapurdi, Nafarroa Garaia, Behe Nafarroa eta Zuberoan hain zuzen.\nKanporaketa egunak eta xehetasunak, webgunean zehaztuko dira. Baina aurreratu dezakegu herrialdeetako kanporaketak 2013ko otsailaren 23an izango direla.\nFinalerako pasea: Herrialde bakoitzetik gutxieneko ordezkaritza bat finkatuko da eta gainerako parte hartzearen arabera finkatuko da.\nAdibidez: 2012ko txapelketan Arabatik 16 bikote sailkatu ziren, Bizkaitik 16 bikote, Nafarroa Garaitik 32 bikote, Gipuzkoatik 32 bikote, Lapurditik 14 bikote, Behe Nafarroatik 12 bikote eta Zuberoatik 4 bikote.\nNAZIO MAILAKO FINALA\nSARI NAGUSIAK: 45.000 euro baino gehiagotan baloraturiko sariak\nLOTURA: Txapelketako sariak ikusteko


'Dios nunca reza' / 'Jainkoak ez du sekula otoitz egiten' en la columna de BERRIA de ANJEL LERTXUNDI - Patxi Irurzun Patxi Irurzun\n‘Dios nunca reza’ / ‘Jainkoak ez du sekula otoitz egiten’ en la columna de BERRIA de ANJEL LERTXUNDI\nNov 8, 2011 // by admin // Blog // No Comments\nHoy en su columna del diario Berria, Anjel Lertxundi, Premio nacional de ensayo 2010, cita un pasaje de mi diario Dios nunca reza, y a mí eso me pone muy contento y me llena de orgullo. Ahí va:\nBertigoak izaten hasi denak, halako kasu mordoa topatzen du ordu arte batere bertigorik gabea ematen zuen mundu batean.\nEgunerokotasunak zerikusi handia du gure pertzepzioan, eta aitona egin dutenetik, errealitate asko, ordu arte usaindu gabeak, tokatzen ari zaizkio parean. Tartean, kontziliazio familiarrarena. Hor ikusten du alaba kontziliatu nahian bere buruarekin, semetxoarekin, bikotekidearekin, etxearekin, lanarekin, nagusiarekin, munduarekin. Alabak, ordea, nekez lortzen du sosegurik, eta aitona, isilik, buelta asko ematen ari zaio asuntoari. Eta lehen ikusi ere egiten ez zituen egoerak ezagutzen hasi da: erditu arte lanean ez segitzeagatik edo beren haurrei titia emateagatik lana galtzeko arriskuan daudenak. Umiliatuak, diskriminatuak.\nMerezi al du hainbeste neke?, galdetu du aitonak bere baitan. Alaba fardela aldatzen hasi zaio haurrari. Hala ere merezi duela esaten ari zaio munduari.\n—Madrilen dugun adiskide ama berri batek zera entzun behar izan zion lan egiten duen enpresako bere gainekoari (emakumea eta ama hura ere): “Zeuk ikusi amatasunaren bentaja guztiak gozatu (sic) nahi dituzun, baina goikoei (sic) ez zaie batere gustatuko”. Ez zitzaien gustatu. Lanera itzuli zenean, gure lagunak lan desatseginago bat zeukan zain.\n—Ez dago, jakina, Madrileraino joan beharrik. Gure auzoko mutil baten kasuan ere, abisu eman zioten aitatasunaren baimena baliatzen bazuen ezin ziotela ezer ziurtatu. Enpresaren egoera kaskarra aipatu zioten. Mutilak mehatxutzat hartu zuen eta, badaezpada, ez zuen aitatasunaren baimena hartu.\n—Patxi Irurzun idazle iruindarrak bere azken liburuan, Dios nunca reza (Jainkoak ez du sekula otoitz egiten) izenekoan, erditzeko ariketetara joan den haurdun talde bati buruz ari da. Pasarte batean dio: “neska batzuek garbi utzi dute erditu arte lan egiteko asmoa, eta haien iruzkinen lerro-artean irakur daiteke ez dela zehazki horretarako gai sentitzen direlako, lana galtzeko beldur direlako baizik. Haztaka hasi doi-doi kontziliazio familiarrari buruzko lege eta neurrietan, eta prekarietatea eta diskriminazioa bezalako beste hitz batzuk agertzen dira aiztoz grabatuak. Taldean bada neska bat hotel batean lan egiten duena garbiketak eta oheak egiten, min dezente du, baina mutualitatean ez diote baja ematen. Neskak, jakina, dirua behar du, eta ezin dio lana egiteari utzi, nahiz hori ez izan batere ona haurrarentzat. Batzuentzat, jaio aurretik hasten dira desberdintasunak”.\nOrain gutxi aitona egin izan ez banindute, erreparatuko nien kontatu ditudan bi kasuei, geldituko zitzaidan Patxi Irurzunen pasarte hori, idatziko nuen gaurko zutabea?\nEgunerokotasunak (bizi dugun egoerak), zerikusi handia du, bai, gure pertzepzioan.


Telebistako lehiaketek telefono-fakturen erreklamazioak izugarri igo dituzte | Consumer\nTelebistako lehiaketek telefono-fakturen erreklamazioak izugarri igo dituzte\nKontsumoa dela eta, parte-hartze zenbakien aurkako salaketak, 906 aurrezenbakiarekin edo telemensajeekin, jaurti dira, hala nola Operación Triunfo edo Konfiantza itsua, barietate-programak, igarle-saioak eta teleseriei buruzko asmakizunak. Horrelako kasuetan, telefono erotikoei lotutakoekin batera, hainbat kolektibok Administrazioari 906 zenbakietatik deskonektatzeko aukera ematen dion arau bat eskatu diote Administrazio zentralari. Ana Birulés Zientzia eta Teknologiako ministroak onartu egin du eskaera eta lege-proiektu bat prestatu du.\nTelebista inoiz baino interaktiboagoa bihurtu da, nahiz eta ikus-entzuleen poltsikoaren kontura eta telefono-konpainien onurarako izan, “balio erantsiko zenbakiak” direlakoei esker, 906 aurrezenbakia daukatenak ezagutzen diren bezala.\nLehiaketako irabazleak entzuleak aukeratzen ditu, zuzeneko lehiaketak ugaritzen dira (batez ere, herriko irratietan), eta, horrez gain, hainbat galdera egiten zaizkie epaileei (mugikorren mezuen bidez), arbitraje-batzordeei lan egiteko, kontsumo-arloko arduradunen arabera.\n«Salaketak, azaldu dute, fakturan akatsak daudela uste dute, baina gehienetan frogatzen da ez dela horrela eta gainkostua senitartekoek egindako deiei dagokiola».\nErreklamazio-iturri hori Gran Hermano erakundearekin hasi zen, El Bus-ekin finkatu zen eta Operación Triunfo taldearekin lortu du bere gorakada. Jakin badakigu zein izango den hurrengo pausoa: Rtveko zuzendari nagusiak, Javier González Ferrarik, jakinarazi duenez, Espainia Eurovision ordezkatuko duten kantua eta abestia 906 zenbakiaren bidez hautatuko dira.\nHainbat motatako programak, hala nola Fiesta de fiesta edo Sabor a tí, tokiko telebisten zuzeneko lehiaketak («asmatu pertsonaia ezkutua» motakoak), eta teleriei buruzko asmakizunak, mugikorren mezuen bidez erantzunda, ere lagungarri izan dira erreklamazio mordoa egiteko. Kontsumitzaileen eta Etxekoandreen elkarteen arabera, biktimak nerabeak eta adinekoak izaten dira, eta dei bakoitzean 15 eta 20 minutu artean atxikitzen dira. Asko nabarmentzen badute, telefonoaren ordainagirian gainkostuak 360 eta 720 euro bitartekoak izan daitezke (60.000 eta 120.000 pezeta bitartekoak). «% 80k ez daki zer kostatzen zaien parte hartzea », adierazi du kontsumitzaileen ordezkari batek.\nErreklamazio gehienak arbitraje-batzarretan ebazten dira, akordio baten bidez, zorra epeka ordaintzeko, abonatuak deiak egin dituen senitarteko bat izan dela ebidentziaren aurrean.\n906 zenbakiekin lotutako erreklamazioen ugaritzeak neurriak hartzen hastea ekarri du. Alde batetik, telefono-konpainiei linea eteteko aukera ematea aurrezenbaki horrekin zenbakietara egindako deiek sortutako zorrak ordaindu nahi dituzten abonatuei. Hemendik aurrera, 906 zenbakia duen zor baten aurka erreklamazioa aurkezten denean, telebista ekoizlearen, igarlearen edo kontaktu erotikoen enpresaren aurka joango da erreklamazioa, ez ordaintzeak eragindako telefono-konpainiaren kontra.\nBigarren neurria Administrazio Zentralera jo da, Kontsumoko Institutu Nazionalaren bidez, abonatuei 906 zenbakietatik deskonektatzeko aukera emango dien lege bat eskatzeko, duela urte batzuk 903 (erotikoak) izan zen bezala. Zientzia eta Teknologia Ministerioak egin du, eta proiektua idazten hasi da.\nkexak lehiaketak telefono


EBk 2018a “Ekonomia Sozial Eraldatzailearen urtea” izendatzeko ekimena abiatu dute | Angelu itsua\nHasiera » Ekonomia » EBk 2018a “Ekonomia Sozial Eraldatzailearen urtea” izendatzeko ekimena abiatu dute\nEkonomia solidario edo eraldatzailean ari diren eragile eta alderdiek Europan beste paradigma ekonomiko bat sortzeko lehen pausotzat jo dute ostegunean Bruselan egindako foroa.\nEuropako Parlamentuan egun osoz egin ziren ostegunean konferentzia eta tailerrak, Ekonomia Sozial Eraldatzailearen Europako I. Foroan. Gaien ugaritasunak eta helburuen zehaztapen faltak zaildu egin du foro horretatik ondorio garbirik ateratzea. Nolanahi ere, “oraindik asko emateko duen bidean geltoki bat” baino ez da izan, Tania Gonzalez Podemoseko europarlamentariak amaierako hitzaldian esan zuzenez.\nEpe ertainean landu beharreko zenbait ildo azpimarratu eta ekonomia sozial eraldatzaileak dituen hainbat erronka identifikatu dituzte 15 herrialdetako 200 partaidetik gora izan diren ekitaldian.\nSinn Féineko Lynn Boylanek abian jarri duten ekimen zehatz baten berri eman zuen: Europar Batasunean 2018 urtea “Ekonomia Sozial Eraldatzailearen urtea” izendatzeko babesak lortu nahi dituzte. Ideia Challeging of crisis (krisiari aurre egiten) taldetik sortu da –bertan biltzen dira Europan murrizketa sakonak jasan dituzten hainbat herrialdetako hezkuntza eragileak– , eta idatzi bat adostu dute Europako Batzordeari eskatuz konpromisoa ager dezala ekonomia sozial eta eraldatzailearekiko, eta Europar Batasuneko estatuak bidera ditzala horretara.\nBoylanen esanetan urratsak eman nahi dituzte ekonomia eredu hori EBko politiken barruan sar dadin eta 2018a “Ekonomia Sozial Eraldatzailearen urtea” izendatzearekin hasi nahi dute: “Horrela behartuko ditugu estatuak euren egiturak aldatzen has daitezen eta gauza konkretuak proposatu ditzaten”.\nClosing remarks of #EFSSE16 with @LNBDublin @TaniaGonzalezPs and MC Vergiat. pic.twitter.com/vTBmwaLkge\n— EFSSE 2016 (@efsse_) January 28, 2016\nEuropako zerbitzu publikoen behategia sortzeko proposamena ere aintzat hartu da foro horretan, baita herritarrek sorturiko berezko finantzazio tresnetan eta “kreditu eskubidean” sakondu beharra ere, Jason Nardi italiarrak azaldu moduan. Finantzazio etikoaren arloan, Tesalonikako proiektuak bidea urra dezakeela ere azaldu dute.\nBestalde, Europar Batasunean zabaldutako hainbat kontzepturen atzean egon daitezkeen arriskuak nabarmendu dituzte foroan. Hala, nahasmena sor liteke “ekintzailetasun sozial” edo “enpresa sozial” terminoekin, egungo eredu ekonomiko neoliberalaren esparrura eramanez gero.\nOndorio orokorrik eduki ez arren, ekonomia sozial eraldatzaileko ekimenak saretzen joateko baliagarritzat izan dute foroa bertan parte hartutakoek eta Marie-Christine Vergiat frantziar politikari feministak azken hitzetan esan bezala, “egungo utopia biharko errealitate” bihurtzeko lanean segitu behar dela izan da konklusio nagusia.


Komunitateko presidenteak beretzat erabiltzen du atezainaren etxebizitza | Aldizkaria | EROSKI CONSUMER\nDuela hamabost urte arte atezainaren etxebizitza izan zen gure eraikineko beheko solairuko etxea (geroztik hutsik dago). Bizilagunen elkarteko presidenteak aspalditik bere trasteleku gisa erabiltzen duela egiaztatu ahal izan dut eta erabat desegokia deritzot, beste inori ez baitio sartzen uzten. Era horretako etxebizitza batentzat Legeak zer erabilera onartzen duen jakin nahi nuke, nire ustez ez baitzaio behar adina etekin ateratzen.\nHarrigarria da presidenteak etxebizitza hori urte luzez bere gauzetarako erabiltzea, presidentearen kargua urtero berritzen baita (gogoan izan Jabeen hurrengo bilerarako). Jabetza Horizontalaren Lege berriaren arabera, presidente kargua derrigorrezkoa da eta urtero izendatzen da, txandaka edo zozketa bidez, eraikineko jabeen artean. Epea bukatu baino lehen kargutik kentzeko aukera ere badago, gehiengo sinple bidez, hartarako deituriko Ezohiko Batzarrean. Atezainaren etxebizitzaren erabilerari buruz, alokatzeko edo saltzeko aukerak jasotzen ditu Legeak (irabaziak komunikatearen kontuan sartuko lirateke). Alokairuaren aukera egiteko bizilagunen aho batezko erabakia behar da eraikinaren tituluak etxebizitzaren xedea jasotzen badu (atezainaren etxea izatea, adibidez); tituluan inolako erabilerarik zehazten ez bada, aski da jabe eta kuoten 3/5ek osatutako gehiengoa.\nEtxea saltzeko, berriz, aho bateko erabakia behar da; zainketa eta atezaintza gisako zerbitzu komunak sortu edo kentzeko erabakietarako 3/5eko gehiengoa nahikoa dela dio Legeak, baina kasu honetan ez da zerbitzua desagertaraztea, ondasun komun baten erabilera aldatzea baizik. Etxebizitza hori alokatu nahiz saltzeko, ondorengo tramiteok egin behar dira gainera: puntu hori gai zerrendan sartu, bizilagun guztiei behar adinako aurrerapenez bilerarako deia egin, erabakia Batzarrean hartu eta Akta Liburuan transkribitu eta bertaratu ez diren jabeei erabakiaren berri eman. Gaur egungo presidenteak etxebizitzako giltza emateari uko egingo balio, edo jabe baten mesederako eta bizilagun elkartearen kalterako erabakiren bat hartuko balitz, abokatu batengana jotzea gomendatzen dizugu, auzibide zibila baliatzeko.


Roger Michell zuzendariaren 'Blackbird' filmak emango dio hasiera Donostia Zinemaldiari - Kulturklik\nRoger Michell zuzendariaren "Blackbird" filmak emango dio hasiera Donostia Zinemaldiari\nBlackbird-en Europako estreinaldiak emango dio hasiera 67. Donostia Zinemaldiaren lehiaketako Sail Ofizialari. Susan Sarandon, Kate Winslet, Mia Wasikowska eta Sam Neill dira Roger Michellek zuzendutako filmaren protagonistak. AEBren eta Erresuma Batuaren arteko koprodukzio hori Stille Hjerte / Silent Heart (2014) dramaren remake bat da. Hain zuzen, film harekin Zinemaldian lehiatu zen Bille August daniarra, eta emakumezko aktore onenaren Zilarrezko Maskorra irabazi zuen Paprika Steen antzezleak.\nUrrezko Maskorra lortzeko lehia irailaren 20an hasiko da, Blackbird filmaren emanaldiarekin. Bertsio berriaren gidoia ere Christian Torpe-k idatzi du; hau da, Stille Hjerte / Silent Heart filmaren jatorriko libretoaren egileak. Susan Sarandonek (Donostia saria, 1995) sufrimenduari amaiera eman nahi dion gaixo terminal bat hezurmamitu du. Hasiera batean, duintasunez hiltzeko erabakiaren alde agertuko da haren familia, baina alabek (Winslet eta Wasikowska) egoera are gehiago zailduko duten familia-sekretu batzuk aurkituko dituzte.\nRoger Michell (Pretoria, Hegoafrika, 1956), Erresuma Batuan kokatutako zuzendaria, My Night with Reg (1997) eta Titanic Town (1998) filmekin hasi zen zinemagintzan, baina Notting Hill (1999) izan zen haren lehenengo arrakasta: 360 milioi dolar baino gehiago bildu zituen Julia Roberts eta Hugh Grant aktoreek protagonizatutako komedia erromantiko horrek. Ondotik beste lan batzuk zuzendu zituen: adibidez, Changing Lanes (2002), Samuel L. Jackson eta Ben Affleck aktoreekin, eta Le Week-End (2013), Donostiako Sail Ofizialean lehiatu eta Jim Broadbent-i gizonezko aktore onenaren Zilarrezko Maskorra eman zion filma.


Nik hizkuntza, nik eskubideak? - GARA\nAsier Biurrun Ajuria Iru�erriko AEK-ko arduraduna\nNik hizkuntza, nik eskubideak?\nXXI. mendea eta hizkuntza eskubideen inguruan solastatzen ari gara. Oraindik ere, hizkuntza eskubideen inguruan. Herri gehienak beraien kultura eta ondareak zaintzen ari diren honetan.\nGauza jakina da, gure herriko hizkuntza ez dela salbu Euskal Herriko administrazioek egin dutenarengatik. Administrazio bakoitzak bere ajeak ditu eta nik Nafarroa Garaikoak oso ongi ezagutu eta larrutik jasan behar izaten ditut. Nik eta Nafarroan bizi diren guztiek. Prentsan honen inguruan asko irakurtzeko aukera izan duzue azken egun hauetan. Nik horiek guztiak ez dizkizuet errepikatuko. Gaur dugun hitzordura joateko animatu baino ez dut eginen.\nGaur, larunbata, hitzordu garrantzitsua dugu. Nafarroan euskaraz bizitzeko eskubidea aldarrikatzeko aukera izanen dugu. Garrantzitsua da oso orain paperean edo karteletan ikusten dugun aldarrikapen hori oihu eta jende oldea bihurtzea. Hamaika lagunen bidez lortutakoa. Iruñeko karrikak aldarriz bete behar ditugu. Aldarriz, kolorez eta alaitasunez. Gobernuari erakutsi behar diogu beraien jokaera arbuiagarria dela eta aldatu behar dutela. Guk hizkuntza politika berri bat nahi dugu, Euskal Herria bere osotasunean hartuko duen hizkuntza politika eredugarri bat. Beraiek hori egin arte, antza, min gehien ematen diena egiten jarraituko dugu: euskara erabiltzen.\nGaur euskara erabiltzeko bertze aitzakia bat izanen dugu. Manifestaziora joan baino lehen eta ondoren, AEK-k antolatu duen karpan parte hartuz. Hamargarren edizioa du AEK-k karpa antolatzen eta aurten testuinguru honetan kokatu du. Beraien txoko honetan geldialdi bat eginen dutelarik manifestaziora joateko. Baina gero, aipatu bezala, min gehien ematen duen tresna erabiltzen jarraituko dute Trinitariosetan. Euskaraz bizitzen jarraituko dute. Euskaraz bizi nahi dugulako, atzo, gaur eta beti.\nLerro hauek bukatu baino lehen, manifestazio honen leloarekin ehuneko ehunean bat egiten duen lagun bat ekarri nahi dut gogora. Bai, Xabi, zu zara. Oraingoan ezin izanen zara gurekin manifestaziora etorri. Lasai egon, gure artean izanen zara eta. Gainera, «Etxera», jakin, zuk ezagutu ez duzun egoera normalizatu horren alde lanean jarraituko dugula eta lortuko dugula!


Orioko plazatik Arantzazura - Orio - Karkara.eus\nOrioko plazatik Arantzazura\nKarkara 2016-03-30 14:34\nXVIII. Zeharkaldia antolatu zuten martxoaren 24an Mendibeltzeko kideek. Oriotik goizeko 4:00etan abiatu ziren Arantzazura 19:00etan iristeko. 60 kilometroko ibilaldia egun bakarrean egin zuten.\nErronka bota zuten, eta baita bete ere. Maiatzaren 24an abiatu ziren Oriotik, goizeko 4:00etan. Plazan elkartu ziren zeharkaldia egitekoak ziren ibiltariak eta goizeko ordu txikitan hasi zuten ibilbidea.\nOriotik Aiara joan ziren, handik Altzuzelaira, Iturriotzera eta gero Zelatunera. Zelatunen hamaiketakoa jan zuten eta handik Bidanira joan ziren, gero Agedara, Murum Iturrira, Mandubiara eta hortik Gabirira. Gabirian bazkaldu egin zuten eta indarrak hartu ondoren Aztiriara joan ziren. Handik Brinkolara, Kataberara eta, azkenik, Arantzazura.\nArantzazun autobusak jaso zituen ibiltari guztiak eta Oriora etorri ziren. Orion afaria egin zuten zeharkaldiko partaideek.